3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ 

  ก) การพัฒนาที่ดินเขตส่งเสริมอุตสาหกรรมเพื่อขาย

  บริษัท นวนคร จำกัด (มหาชน)
  เริ่มดำเนินธุรกิจด้านพัฒนาอสังหาริมทรัพย์ในโครงการเขตส่งเสริมอุตสาหกรรมนวนคร เมื่อปี
  2514
  โดยมีวัตถุประสงค์หลักเพื่อพัฒนาจัดสรรที่ดินในโครงการให้มีลักษณะเป็นเมืองบริวารของกรุงเทพฯ
  ให้เป็นสัดส่วนตามผังเมืองที่ถูกต้อง
  เพื่อเป็นการรองรับตามนโยบายของทางราชการและเพื่อเป็นชุมชนที่สมบูรณ์แบบในตัวเองอย่างแท้จริง
  ต่อมาในปี 2515 บริษัทได้รับสิทธิในการส่งเสริมการลงทุนจาก BOI แต่ปัจจุบันได้หมดอายุไปแล้ว
  ทั้งนี้โครงการของบริษัทเป็นโครงการที่ไม่ได้ร่วมดำเนินงานกับการนิคมอุตสาหกรรมแห่งประเทศไทย
  (กนอ.) แต่ดำเนินงานตามหลักเกณฑ์ที่กำหนดของคณะกรรมการจัดสรรที่ดิน
  ซึ่งแบ่งตามประเภทการใช้ประโยชน์ในที่ดินได้ดังนี้

-   เขตอุตสาหกรรม หมายถึง
    พื้นที่สำหรับประกอบอุตสาหกรรมซึ่งกลุ่มลูกค้าเป้าหมายคือกลุ่มอุตสาหกรรมเบา
    ไม่มีผลกระทบต่อสิ่งแวดล้อม เช่น กลุ่มอุตสาหกรรม อิเล็คทรอนิคส์ อะไหล่ ยานยนต์
    การผลิตอัญมณี เครื่องประดับหรือสิ่งประดิษฐ์ที่มีค่า ตลอดจนอุตสาหกรรมต่อเนื่องและคลังสินค้า
    เป็นต้น

-   เขตที่อยู่อาศัย หมายถึง พื้นที่สำหรับการก่อสร้างที่อยู่อาศัย เช่น หอพัก แฟลต คอนโดมิเนียม
    และบ้านอยู่อาศัย เป็นต้น

-   เขตพาณิชยกรรม หมายถึง พื้นที่สำหรับประกอบการพาณิชย์และธุรกิจที่เกี่ยวเนื่อง ซึ่งได้แก่
    ศูนย์การค้า โรงพยาบาล ธนาคาร ไปรษณีย์ และร้านค้าทั่วไป เพื่อรองรับและให้บริการ
    แก่พนักงานที่ทำงานและผู้อยู่อาศัย ภายในบริเวณนิคมอุตสาหกรรม

-   เขตระบบสาธารณูปโภคและพื้นที่สีเขียว หมายถึง พื้นที่สำหรับสาธารณูปโภค ซึ่งได้แก่
    ระบบไฟฟ้า ระบบประปา ระบบบำบัดน้ำเสีย ระบบกำจัดขยะ ระบบโทรศัพท์
    ถนน-รางระบายน้ำฝน สถานีอนามัย สนามกีฬา สวนหย่อม ทะเลสาบ และสนามเด็กเล่น
    เป็นต้น

  นอกจากนี้
  บริษัทได้จัดสรรพื้นที่ในเขตอุตสาหกรรมบางส่วนและที่ดินที่ได้จัดซื้อมาใหม่รวมทั้งสิ้นประมาณ 277
  ไร่ นำมาพัฒนาเป็นเขตปลอดอากร มีมูลค่าเงินลงทุนทั้งสิ้น 595.78 ล้านบาท
  เพื่อจูงใจให้นักลงทุนทั้งในและต่างประเทศเข้ามาลงทุนซึ่งจะได้รับสิทธิประโยชน์ทางภาษีอากร
  เช่น การยกเว้นอากรขาเข้าสำหรับเครื่องจักร วัตถุดิบและอุปกรณ์
  การยกเว้นอากรขาเข้าเพื่อการส่งออก ภาษีมูลค่าเพิ่ม และสรรพสามิต
  รวมทั้งไม่มีกำหนดปริมาณการส่งออกและระยะเวลาในการเก็บรักษาสินค้า
  โดยเน้นกลุ่มลูกค้าเป้าหมายที่เป็นผู้ประกอบการธุรกิจขนาดกลางและขนาดย่อม (SMEs)
  และนักลงทุน ชาวต่างประเทศที่ประกอบกิจการอุตสาหกรรมเพื่อการส่งออก
  เป็นหลักทั้งที่เป็นกลุ่มลูกค้าเก่าภายในเขตส่งเสริมอุตสาหกรรมนวนครและลูกค้าใหม่
  โดยโครงการตั้งอยู่ทางทิศตะวันตกเฉียงเหนือของโครงการเขตส่งเสริมอุตสาหกรรมนวนครและขนานติดกับทางรถไฟสายเหนือ
  ซึ่งเป็นพื้นที่มีความสะดวกในการขนส่งสินค้าทั้งทางอากาศและทางน้ำเนื่องจากอยู่ใกล้กับสนามบินดอนเมืองและห่างจากท่าเรือคลองเตยและสนามบินสุวรรณภูมิเพียง
  60 กิโลเมตร
  นอกจากนี้พื้นที่ของโครงการดังกล่าวอยู่ติดกับโครงการเขตส่งเสริมอุตสาหกรรมนวนครทำให้สามารถใช้ระบบสาธารณูปโภคที่มีอยู่เดิมร่วมกันได้
  เช่น ถนน ไฟฟ้า โทรศัพท์ น้ำประปา และระบบบำบัดน้ำเสีย เป็นต้น ดังนั้น
  บริษัทจึงไม่ต้องลงทุนพัฒนาสาธารณูปโภคในโครงการดังกล่าวเพิ่มเติมมากนัก
  โดยได้แบ่งการพัฒนาโครงการเขตปลอดอากรออกเป็น 2 ระยะ คือ

1.  โครงการเขตปลอดอากรระยะที่หนึ่ง

  มีพื้นที่โครงการทั้งสิ้น 136 - 2 - 58 ไร่ ประกอบด้วยพื้นที่ขายจำนวน 92 - 1 - 56 ไร่
  และพื้นที่สาธารณูปโภคจำนวน 44 - 1 - 2 ไร่
  โดยปัจจุบันบริษัทได้ดำเนินการพัฒนาและแบ่งขายพื้นที่ให้กับบริษัทต่างๆ
  ที่เข้ามาลงทุนไปแล้วจำนวนทั้งสิ้น 32 - 3 - 95.45 ไร่
  ซึ่งบริษัทจะทยอยรับรู้รายได้ตามอัตราส่วนของงานที่ทำเสร็จในระหว่างปี 2547-2548

2.  โครงการเขตปลอดอากรระยะที่สอง

  มีพื้นที่โครงการทั้งสิ้นประมาณ 140 - 1 - 13 ไร่ ประกอบด้วยพื้นที่ขายจำนวน 92 - 2 - 86
  ไร่ และพื้นที่สาธารณูปโภคจำนวน 47 - 2 - 27 ไร่
  ซึ่งบริษัทคาดว่าจะเริ่มดำเนินการพัฒนาโครงการระยะที่สองได้ภายในปี 2548
  (รายละเอียดตามหัวข้อ 6. โครงการในอนาคต)

  บริษัทได้พัฒนาระบบบริหารจัดการของโครงการเขตส่งเสริมอุตสาหกรรมนวนครให้มีประสิทธิภาพจนเป็นที่ยอมรับแก่นักลงทุน
  และได้รับการรับรองระบบบริหารงานคุณภาพตามมาตรฐาน มอก./ISO 9001:2000
  ในด้านการพัฒนาที่ดินและการให้บริการระบบสาธารณูปโภคพื้นฐานในเขตส่งเสริมอุตสาหกรรม
  จากคณะกรรมการแห่งชาติว่าด้วยการรับรองระบบงานในปี 2545
  ซึ่งเป็นส่วนที่ช่วยสร้างความเชื่อมั่นในการตัดสินใจเข้ามาลงทุนในโครงการเขตส่งเสริมอุตสาหกรรมนวนครให้กับนักลงทุนได้อีกทางหนึ่งด้วย

  1. สรุปสิทธิประโยชน์ของผู้ซื้อที่ดินภายในโครงการเขตส่งเสริมอุตสาหกรรมนวนคร

-   พื้นที่ทั่วไปในเขตโครงการเดิม (ผู้ประกอบการเขต 1
    ตามประกาศสำนักงานคณะกรรมการส่งเสริมการลงทุน (BOI))

1.  ได้รับลดหย่อน อากรขาเข้าสำหรับเครื่องจักรกึ่งหนึ่ง
    เฉพาะเครื่องจักรที่มีอากรขาเข้าไม่ต่ำกว่าร้อยละ 10

2.  ได้รับการยกเว้น ภาษีเงินได้นิติบุคคลเป็นเวลา 3 ปี หากมีการลงทุน 10 ล้านบาทขึ้นไป
    และได้รับใบรับรองระบบคุณภาพตามมาตรฐาน ISO 9000 ภายใน 2 ปี นับแต่เปิดดำเนินการ

3.  ได้รับการยกเว้น อากรขาเข้าสำหรับวัตถุดิบ ที่ผลิตเพื่อส่งออกเป็นเวลา 1 ปี

  ทั้งนี้ ก่อนที่ผู้ประกอบการจะขอรับสิทธิประโยชน์ข้างต้น จะต้องตรวจสอบข้อกำหนดเพิ่มเติมของ
  BOI
  ซึ่งกำหนดให้ผู้ประกอบการแต่ละประเภทต้องดำเนินการให้มีคุณสมบัติครบตามข้อกำหนดก่อนจึงจะได้รับสิทธิประโยชน์ดังกล่าว
  เช่น ต้องเป็นบริษัทที่ตั้งใหม่ หรือการประกอบธุรกิจศูนย์กระจายสินค้า (Distribution
  Center)
  ก็จะต้องติดตั้งระบบคอมพิวเตอร์เพื่อควบคุมระบบคลังสินค้าและสามารถจัดเก็บสินค้าเพื่อกระจายต่อได้เฉพาะสินค้าที่ผ่านพิธีการศุลกากรแล้วเท่านั้น
  เป็นต้น

-   พื้นที่ในเขตโครงการปลอดอากร (ผู้ประกอบการในเขตปลอดอากร ตามประกาศกรมศุลกากร)

1.  ได้รับการยกเว้น อากรขาเข้าเครื่องจักร วัตถุดิบ ในการประกอบธุรกิจ

2.  ได้รับการยกเว้น อากรขาเข้าเพื่อการส่งออก

3.  ได้รับการยกเว้น ภาษีมูลค่าเพิ่ม

4.  ได้รับการยกเว้น ภาษีสรรพสามิต

5.  ไม่กำหนดปริมาณการส่งออก เป็นต้น

  2. จุดเด่นของโครงการ

-   ใกล้ศูนย์กลางธุรกิจพร้อมศูนย์คมนาคมทั้งในและต่างประเทศ

1.  ใกล้กรุงเทพฯ เพียง 46 กิโลเมตร

2.  ใกล้ท่าอากาศยานกรุงเทพฯ และสนามบินสุวรรณภูมิเพียง 20 และ 60 กิโลเมตรตามลำดับ

3.  ใกล้ท่าเรือคลองเตยเพียง 60 กิโลเมตร

4.  ได้รับการยกเว้น ภาษีสรรพสามิต

-   จุดเชื่อมต่อความเจริญของอุตสาหกรรมตอนบนทั้งภาคเหนือ ภาคตะวันออกเฉียงเหนือ

-   มีการขนส่งและการคมนาคมสะดวก

1.  ถนนมาตรฐาน 10 เลน

2.  ใกล้สถานีรถไฟ

3.  ใกล้ถนนวงแหวนรอบนอก

-   มีระบบสาธารณูปโภคและสาธารณูปการที่มีมาตรฐานอย่างเพรียบพร้อม เช่น ไฟฟ้า น้ำประปา
    โทรศัพท์ ถนนภายในโครงการ ระบบป้องกันน้ำท่วม ระบบจัดเก็บและกำจัดขยะ ระบบดับเพลิง
    และระบบรักษาความปลอดภัยภายในโครงการ โดยมีรายละเอียดดังต่อไปนี้

  ระบบถนน

  ถนนภายในโครงการเขตส่งเสริมอุตสาหกรรมนวนคร แบ่งได้เป็น 11
  ขนาดตามความกว้างของเขตทาง ซึ่งมีขนาดเขตทางตั้งแต่ 9 - 32 เมตร
  โดยเชื่อมกันเป็นโครงข่าย และมีทางออกเขตส่งเสริมอุตสาหกรรมนวนครที่ถนนพหลโยธิน
  กิโลเมตรที่ 46 ถนนโดยทั่วไปมีทั้งผิวทางเป็นแอสฟัลท์ติคคอนกรีต และคอนกรีตเสริมเหล็ก

  ระบบระบายน้ำฝน

  ระบบระบายน้ำฝนโดยทั่วไปเป็นรางระบายน้ำตลอดสองข้างถนน
  โดยน้ำฝนจะระบายจากรางระบายน้ำลงสู่คลองระบายน้ำภายในโครงการ ซึ่งมีความยาวประมาณ
  15 กิโลเมตร มีปริมาณความจุประมาณ 400,000 ลูกบาศก์เมตร
  เชื่อมกันเป็นโครงข่ายทั่วทั้งเขตส่งเสริมอุตสาหกรรมนวนคร
  และต่อเชื่อมกับทะเลสาบซึ่งมีปริมาณความจุประมาณ 510,000 ลูกบาศก์เมตร
  การระบายน้ำออกนอกเขตส่งเสริมอุตสาหกรรมนวนคร ใช้สถานีสูบน้ำ จำนวน 3 แห่ง
  มีจำนวนเครื่องสูบน้ำทั้งหมด 17 เครื่อง
  สูบน้ำในคลองระบายน้ำผ่านคันดินป้องกันน้ำท่วมออกสู่คลองธรรมชาตินอกเขตส่งเสริมอุตสาหกรรมนวนคร
  โดยสถานีสูบน้ำแต่ละแห่งมีอัตราการสูบน้ำรวม 8.67 ลูกบาศก์เมตรต่อวินาที
  ซึ่งเพียงพอที่จะระบายปริมาณน้ำฝนออกจากพื้นที่เขตส่งเสริมอุตสาหกรรมนวนคร

  ระบบป้องกันน้ำท่วม

  ลักษณะพื้นที่ของเขตส่งเสริมอุตสาหกรรมนวนครมีระดับต่ำกว่าพื้นที่ใกล้เคียง
  และเพื่อป้องกันปัญหาน้ำท่วมภายในโครงการ
  บริษัทจึงได้สร้างแนวคันดินมีความกว้างของคันดินประมาณ 2 เมตร สูงประมาณ 2 เมตร
  โดยรอบโครงการ

  ระบบน้ำประปา

  ระบบน้ำประปาที่ให้กับพื้นที่เขตส่งเสริมอุตสาหกรรมนวนคร บริษัทจัดหามาจาก 2 แหล่ง คือ

1.  ใช้น้ำบาดาลเป็นแหล่งน้ำดิบในการผลิตน้ำประปา มีบ่อบาดาลรวมทั้งสิ้น 7 บ่อ
    เป็นบ่อน้ำบาดาลที่ใช้ในการอุปโภคบริโภคและเป็นบ่อน้ำบาดาลที่ใช้เพื่อการอุตสาหกรรม
    ซึ่งในการใช้น้ำบาดาลบริษัทต้องขออนุญาตใช้น้ำบาดาลแบบปีต่อปีกับกรมทรัพยากร น้ำบาดาล
    กระทรวงทรัพยากรธรรมชาติและสิ่งแวดล้อม ทั้งนี้ ปัจจุบันรัฐบาลมีนโยบาย
    ที่จะเลิกใช้น้ำบาดาลในบริเวณพื้นที่ที่มีน้ำประปาเข้าถึงแล้ว โดยมีคำสั่งอนุญาต
    ให้สามารถใช้น้ำบาดาลได้ถึงสิ้นปี 2546 เท่านั้น
    บริษัทได้ยื่นเรื่องขอผ่อนผันการใช้น้ำบาดาลต่อสำนักงานทรัพยากรธรรมชาติและสิ่งแวดล้อม
    จังหวัดปทุมธานี ต่อไปได้อีกประมาณ 4 ปี สิ้นสุดปี 2550
    ซึ่งจากการทยอยยกเลิกการให้บ่อบาดาลจะไม่ส่งผลกระทบต่อปริมาณน้ำที่จะรองรับการให้บริการแก่ลูกค้าภายในนิคมอุตสาหกรรม
    เนื่องจากบริษัทสามารถจัดซื้อน้ำประปาจากการประปาภูมิภาคมาทดแทนได้
    สำหรับการประกอบกิจการสัมปทานประปานวนคร
    บริษัทได้รับสัมปทานให้ดำเนินการจากกรมโยธาธิการคราวละ 5 ปี ซึ่งจะหมดอายุในปี 2550
    เช่นกัน

2.  จัดซื้อน้ำประปาจากการประปาภูมิภาค
    โดยต่อท่อภายในโครงการเข้ากับท่อหลักของการประปาส่วนภูมิภาค
    ปัจจุบันบริษัทมีสัดส่วนการใช้น้ำบาดาลและจัดซื้อน้ำประปาจากการประปาภูมิภาคประมาณ
    ร้อยละ 20 ต่อ 80

  ระบบบำบัดน้ำเสีย

  เขตส่งเสริมอุตสาหกรรมนวนครมีระบบบำบัดน้ำเสียส่วนกลางที่ทำงานตลอด 24 ชั่วโมง
  และสามารถรองรับน้ำเสียได้ถึง 26,000 ลบ.ม./วัน
  จากที่ปัจจุบันมีปริมาณน้ำเสียภายในโครงการ ที่เข้าสู่ระบบบำบัดอยู่ในช่วงระหว่าง 17,000 ถึง
  18,000 ลบ.ม./วัน เท่านั้น โดยระบบบำบัด ที่ใช้เป็นระบบแอ๊คติเวทเต็ดสลัดจ์ แบบ
  Extended Aeration ซึ่งถือว่าเป็นระบบที่มีประสิทธิภาพดี มีกากตะกอนเกิดขึ้นน้อย
  ทำให้น้ำทิ้งของโครงการมีคุณภาพที่อยู่ในเกณฑ์มาตรฐานของกระทรวงอุตสาหกรรม
  นอกจากนี้บริษัทยังกำหนดให้น้ำเสียจากโรงงานต่างๆ
  ภายในโครงการที่จะปล่อยลงสู่ท่อรวบรวมน้ำเสียส่วนกลางต้องมีคุณสมบัติอยู่ในเกณฑ์มาตรฐานตามที่บริษัทได้กำหนดไว้
  ในกรณีที่โรงงานมีน้ำเสียที่ไม่อยู่ในเกณฑ์ที่กำหนด
  โรงงานดังกล่าวจะต้องบำบัดน้ำเสียเบื้องต้นเพื่อลดความสกปรกให้อยู่ในเกณฑ์ที่กำหนดก่อน
  บริษัทจึงจะอนุญาตให้ระบายน้ำเสียลงท่อรวบรวมน้ำเสียส่วนกลางได้

  ค่ามาตรฐานของคุณภาพน้ำทิ้งเฉลี่ยโครงการเขตอุตสาหกรรมนวนครเปรียบเทียบกับกรมชลประทานและกระทรวงอุตสาหกรรม

+--------------------------+-----------+----------+----+----+----+----+
| ค่ามาตรฐานคุณภาพน้ำทิ้ง       | ค่ามาตรฐาน | ค        | 25 | 25 | 25 | 25 |
|                          |           | ่ามาตรฐาน | 47 | 46 | 45 | 44 |
|                          | กร        |          |    |    |    |    |
|                          | มชลประทาน | กระทรวงอ |    |    |    |    |
|                          |           | ุตสาหกรรม |    |    |    |    |
+--------------------------+-----------+----------+----+----+----+----+
| ความเป็นกรด-ด่าง (pH)      | 6.5 - 8.5 | 5.5 -    | 6  | 6  | 6  | 6  |
|                          |           | 9.0      |  - |  - |  - |  - |
|                          |           |          | 8  | 8  | 8  | 8  |
+--------------------------+-----------+----------+----+----+----+----+
| Biochemical Oxygen       | < 20      | < 20     | 12 | 10 | 18 | 12 |
| Demand (BOD)             |           |          |    |    |    |    |
| (มิลลิกรัม/ลิตร)             |           |          |    |    |    |    |
+--------------------------+-----------+----------+----+----+----+----+
| Chemical Oxygen Demand   | -         | < 120    | 78 | 79 | 1  | 86 |
| (COD) (มิลลิกรัม/ลิตร)       |           |          |    |    | 09 |    |
+--------------------------+-----------+----------+----+----+----+----+
| Suspended Solids (SS)    | < 30      | < 50     | 40 | 40 | 56 | 48 |
| (มิลลิกรัม/ลิตร)             |           |          |    |    |    |    |
+--------------------------+-----------+----------+----+----+----+----+

  ทั้งนี้ หากโรงงานอุตสาหกรรมใดปล่อยน้ำเสียมีค่าใดค่าหนึ่งเกินกว่ามาตรฐานของบริษัท
  บริษัทจะเรียกเก็บเงินค่าบำบัดน้ำเสียเพิ่มขึ้นจากอัตราปกติ 2 - 6 เท่า ตามปริมาณของเสีย
  ที่โรงงานอุตสาหกรรมปล่อยออกมา

  อนึ่ง
  น้ำเสียที่ผ่านการบำบัดน้ำเสียของบริษัทจะไหลลงสู่คลองระบายน้ำภายในและรอการสูบออกภายนอกโครงการ
  ซึ่งเป็นปกติค่า SS จะอยู่ในเกณฑ์มาตรฐาน แต่เมื่อไหลลงสู่คลองแล้วจะมีน้ำจากพื้นถนน
  และจากรางระบายน้ำฝนไหลลงคลองด้วย ทำให้น้ำคลองมีตะกอนและเศษหินดินทรายปะปนอยู่
  และเมื่อบริษัทสูบน้ำเพื่อระบายออกสู่ภายนอกโครงการทำให้ตะกอนและเศษหินดินทรายปะปนไปด้วย
  ค่า SS อาจสูงกว่าเกณฑ์มาตรฐานของกรมชลประทานได้ในบางครั้ง
  บริษัทและกรมชลประทานจึงได้กำแนวทางแก้ไขร่วมกัน
  โดยได้ดำเนินการก่อสร้างผนังปะทะน้ำและติดตั้งประตูระบายน้ำบริเวณที่จะปล่อยน้ำออกนอกโครงการเพื่อพักน้ำให้ตกตะกอนก่อนไหลลงสู่คลองชลประทานตามแบบที่กรมชลประทานกำหนด
  ซึ่งได้ดำเนินการแล้วเสร็จ จำนวน 1 สถานี ได้แก่ สถานีสูบน้ำที่ 2 โดยยังคงเหลืออีก 2 สถานี
  คือ สถานีสูบน้ำที่ 1 และ 3 ซึ่งคาดว่าจะแล้วเสร็จภายในปี 2549
  และบริษัทยังได้ขุดลอกคลองระบายน้ำภายในโครงการเพื่อพัฒนาคุณภาพน้ำให้ดีขึ้นอีกทางหนึ่ง
  แต่อย่างไรก็ตาม
  บริษัทได้รับแจ้งจากกรมชลประทานให้ดำเนินการแก้ไขการปล่อยน้ำเสียลงลำคลองสาธารณะของประชาชนในหมู่บ้านไทยธานี
  โดยปัญหาที่เกิดขึ้นเป็นผลจากบริษัท เอส.แอล.ซี. (ประเทศไทย) จำกัด
  ซึ่งเป็นเจ้าของโครงการหมู่บ้านไทยธานี
  ไม่ได้ก่อสร้างระบบระบายน้ำเสียให้เป็นไปตามแบบแปลนที่กำหนดไว้
  ทำให้มีน้ำเสียจากหมู่บ้านไหลลงลำคลองสาธารณะซึ่งทำให้เกิดปัญหาด้านสิ่งแวดล้อมแก่ผู้อยู่อาศัยในบริเวณใกล้เคียง
  ซึ่งบริษัทได้ดำเนินการปรับปรุงระบบสาธารณูปโภคต่างๆ
  ในหมู่บ้านไทยธานีให้เป็นไปตามระเบียบของทางราชการเรียบร้อยแล้ว

  ระบบกำจัดขยะ

  ขยะมูลฝอยที่เกิดขึ้นจากกิจกรรมต่างๆ ในเขตส่งเสริมอุตสาหกรรมนวนคร จำแนกออกเป็น 2
  ประเภทใหญ่ๆ ได้แก่

  1. ขยะมูลฝอยทั่วไป มีลักษณะเป็นสิ่งที่ไม่เป็นอันตราย ส่วนใหญ่จะเป็นวัสดุที่ย่อยสลายง่าย
  และเผาไหม้ได้ประมาณ 85-90% เช่น เศษกระดาษ เศษผ้า พลาสติก เศษไม้และเศษอาหาร
  ที่เหลือจะเป็นพวกที่ย่อยสลายและเผาไหม้ไม่ได้ เช่น เศษแก้ว กระป๋อง เป็นต้น ซึ่ง ณ ปัจจุบัน
  ขยะมูลฝอยทั่วไปมีประมาณ 47 ตันต่อวัน และเป็นขยะที่เกิดจากกิจกรรมของโรงงานอุตสาหกรรม
  บ้านพักอาศัย ตลอดจนสำนักงานและย่านพาณิชยกรรม

  การจัดเก็บขยะมูลฝอยทั่วไปที่เกิดขึ้นในพื้นที่เขตส่งเสริมอุตสาหกรรมนวนครทั้งหมด
  บริษัทได้ว่าจ้าง ห้างหุ้นส่วนจำกัด สุขประเสริฐทรัพย์ คลีนนิ่ง
  จัดเก็บทั้งในพื้นที่โรงงานอุตสาหกรรม เขตที่อยู่อาศัย เขตพาณิชยกรรม
  และบริเวณริมถนนรอบโครงการ โดยจะจัดเก็บไปไว้ยังสถานที่ที่จัดเตรียมไว้ นอกจากนี้
  บริษัทได้ว่าจ้างบริษัท เบตเตอร์ เวิลด์กรีน จำกัด และห้างหุ้นส่วนจำกัด พี.เอ็ม.เอส.
  คอนสตรัคชั่น (1994) ให้ดำเนินการขนย้ายขยะไปฝังกลบตามกรรมวิธีที่กรมโรงงานอุตสาหกรรม
  กระทรวงอุตสาหกรรมได้กำหนดไว้ต่อไป

  2. ของเสียที่เป็นอันตราย ได้แก่ ของเสียที่มีการผลิตออกจากโรงงานอุตสาหกรรม
  ซึ่งประกอบด้วย สารที่มีพิษ สารติดไฟหรือระเบิดได้ สารกัดกร่อน
  โดยมีการแบ่งประเภทของเสียที่เป็นอันตรายไว้ทั้งสิ้น 14 ประเภท
  ซึ่งจะต้องมีการจัดการที่เป็นพิเศษแตกต่างจากขยะทั่วไปตามกฎระเบียบที่กำหนดโดยกรมโรงงานอุตสาหกรรม
  ทั้งนี้ ณ ปัจจุบัน ปริมาณของเสียที่เป็นอันตรายเกิดขึ้นจากโรงงานอุตสาหกรรมในแต่ละโรงงาน
  จะมีปริมาณที่แตกต่างกันออกไป
  โดยผู้ประกอบการในเขตส่งเสริมอุตสาหกรรมนวนครจะต้องดำเนินการจัดการของเสียที่เป็นอันตรายให้เป็นไปตามกฎระเบียบที่กรมโรงงานอุตสาหกรรมกำหนดไว้อย่างเคร่งครัด

  การกำจัดของเสียที่เป็นอันตรายในเขตส่งเสริมอุตสาหกรรมนวนคร
  จะกำหนดให้โรงงานอุตสาหกรรมแต่ละแห่ง
  แยกเก็บของเสียที่เป็นอันตรายดังกล่าวไว้ต่างหากในอาคารเก็บกักของเสียอันตรายชั่วคราวของโรงงาน
  ก่อนที่จะส่งให้ศูนย์กำจัดกากของเสียอันตราย GENCO มารับไปบำบัดหรือกำจัดต่อไป

  ระบบไฟฟ้า

  ภายในโครงการเขตส่งเสริมอุตสาหกรรมนวนครมีสถานีไฟฟ้าจำนวน 3 สถานี
  เป็นสถานีไฟฟ้าย่อยถาวร 2 สถานี และสถานีไฟฟ้าชั่วคราว 1 สถานี
  โดยระบบจำหน่ายสายป้อนไฟฟ้าแรงสูง ได้รับการจัดแบ่งจ่ายโหลดไว้อย่างสมบูรณ์
  ทั้งยังสามารถต่อเชื่อมระบบเข้ากับระบบของสถานีไฟฟ้าย่อยบางเขนและสถานีไฟฟ้าย่อยบางปะอินในกรณีที่เกิดความไม่เสถียรของแรงดัน
  หรือความล้มเหลวของกำลังไฟฟ้า
  ปัจจุบันบริษัทอยู่ระหว่างการเจรจากับการไฟฟ้าภูมิภาคเพื่อก่อสร้างสถานีไฟฟ้าย่อยเพิ่มเติมอีก 1
  แห่ง เพื่อรองรับปริมาณการใช้ไฟฟ้าภายในนิคมอุตสาหกรรมที่จะเพิ่มสูงขึ้นในอนาคต

  ระบบโทรศัพท์

  ปัจจุบันระบบโทรศัพท์ภายในเขตส่งเสริมอุตสาหกรรมนวนคร ได้วางเครือข่ายไว้ 2 ระบบ คือ
  เครือข่ายระบบขององค์การโทรศัพท์แห่งประเทศไทย (ทศท.) และของบริษัทเทเลคอมเอเซีย
  คอร์ปอเรชั่น จำกัด (มหาชน) (TA)
  ทั้งสองเครือข่ายได้ขยายเขตการให้บริการแก่ลูกค้าภายในพื้นที่
  โดยได้ก่อสร้างสถานีและวางเครือข่ายเพื่อรองรับการเช่าคู่สายของโรงงานต่างๆ
  ไว้อย่างเพียงพอ และมีคู่สายภายในโครงการที่ว่างอยู่ทั้งหมดอีกประมาณ 10,334 คู่สาย

  ระบบรักษาความปลอดภัย

  บริษัทได้ว่าจ้างให้บริษัท นวนคร อินเตอร์เนชั่นแนล การ์ด จำกัด (บริษัทที่เกี่ยวข้องกัน)
  ซึ่งเป็นบริษัทให้บริการด้านการรักษาความปลอดภัย ดูแลและจัดหายามรักษาความปลอดภัย
  ปัจจุบันมียามรักษาความปลอดภัยทำงานดูแลภายในโครงการทั้งสิ้นประมาณ 138 คน
  โดยบริษัทจะเป็นผู้ดูแลควบคุมและตรวจสอบมาตรฐานในการรักษาความปลอดภัยอย่างสม่ำเสมอ

  ระบบท่อก๊าซ

  บริษัทได้ร่วมกับบริษัท ปตท. จำกัด (มหาชน) (ปตท.)
  วางท่อก๊าซภายในเขตอุตสาหกรรมของโครงการเพื่อให้บริการก๊าซธรรมชาติแก่โรงงานอุตสาหกรรมที่สนใจ
  เนื่องจากก๊าซธรรมชาติถือเป็นพลังงานที่มีต้นทุนต่ำ สะอาด และไม่มีผลกระทบต่อสิ่งแวดล้อม
  จึงเป็นปัจจัยที่สำคัญของผู้ประกอบธุรกิจนิคมอุตสาหกรรมเพื่อสร้างจุดเด่นและดึงดูดความสนใจของลูกค้า
  ปัจจุบันปตท.ได้เปิดให้บริการจ่ายก๊าซให้กับโรงงานที่ต้องการแล้วโดยบริษัทจะได้รับค่าตอบแทนตามปริมาณการใช้ก๊าซของลูกค้าภายในโครงการตามอัตราที่ตกลงกัน
  รวมถึงบริษัทยังได้รับค่าเช่าพื้นที่สำหรับระบบตรวจสอบและจ่ายก๊าซอีกด้วย

  ข) การให้บริการระบบสาธารณูปโภค

  บริษัทเป็นผู้ให้บริการระบบสาธารณูปโภคภายในเขตส่งเสริมอุตสาหกรรมนวนครแต่เพียงผู้เดียว
  โดยบริษัทมีรายได้จากการให้บริการในแต่ละปีเฉลี่ยร้อยละ 57 ของรายได้รวม
  ซึ่งสามารถแบ่งกลุ่มธุรกิจการให้บริการเป็น 4 ประเภท ดังนี้

  1. ค่าน้ำประปา

  บริษัทให้บริการน้ำประปา ครอบคลุมพื้นที่ในเขตอุตสาหกรรม
  และเขตที่อยู่อาศัยในเขตส่งเสริมอุตสาหกรรมนวนคร โดยบริษัทจะจัดเก็บค่าบริการน้ำประปา
  จากผู้ประกอบกิจการในเขตอุตสาหกรรม ตามปริมาณการใช้น้ำในแต่ละเดือน
  โดยจะนำปริมาณการใช้น้ำคูณด้วยอัตราค่าน้ำประปาต่อหน่วย ซึ่งเป็นอัตราคงที่
  สำหรับการจัดเก็บค่าบริการน้ำประปาในเขตที่อยู่อาศัยจะจัดเก็บโดยนำปริมาณการใช้น้ำของแต่ละหลังในแต่ละเดือนคูณด้วยอัตราค่าน้ำประปาต่อหน่วย
  ซึ่งเป็นอัตราก้าวหน้า
  กล่าวคือหากบ้านหลังใดใช้น้ำประปาปริมาณน้อยก็จะเสียค่าบริการน้ำประปาในอัตราต่อหน่วยต่ำ
  แต่หากหลังใดใช้น้ำประปาปริมาณมาก ก็จะเสียค่าบริการมากขึ้นเป็นลำดับ
  นอกจากนี้บริษัทยังเรียกเก็บค่ารักษามาตรวัดน้ำเป็นรายเดือนตามปริมาณใช้น้ำด้วย ทั้งนี้
  บริษัทมีรายได้ค่าบริการน้ำประปา คิดเป็นประมาณร้อยละ 70 ของรายได้ค่าบริการทั้งสิ้น

  2. ค่าบำบัดน้ำเสีย

  บริษัทจัดเก็บค่าบริการกำจัดน้ำเสียเฉพาะจากผู้ประกอบการในเขตอุตสาหกรรมเท่านั้น
  โดยกำหนดปริมาณน้ำเสีย
  เป็นร้อยละของปริมาณน้ำประปาที่ผู้ประกอบการใช้ในแต่ละเดือนคูณด้วยอัตราค่าบริการกำจัดน้ำเสียต่อหน่วยซึ่งเป็นอัตราที่คงที่
  อย่างไรก็ตามบริษัทได้กำหนดเกณฑ์น้ำเสียที่ผู้ประกอบการ
  สามารถปล่อยออกมาจากสถานประกอบการไว้โดยบริษัทจะตรวจสอบคุณภาพน้ำเสียเป็นประจำทุกเดือน
  หากผู้ประกอบการรายใดปล่อยน้ำเสียออกมามีคุณภาพต่ำกว่าเกณฑ์ที่กำหนด
  บริษัทจะคิดค่าบริการกำจัดน้ำเสียเพิ่มเป็นประมาณ 2-6 เท่า
  ของอัตราค่าบริการกำจัดน้ำเสียรายเดือนปกติ ซึ่งเป็นอัตราคงที่เช่นกัน
  ทั้งนี้บริษัทมีรายได้ค่าบริการกำจัดน้ำเสียคิดเป็นประมาณร้อยละ 15 ของรายได้ค่าบริการทั้งสิ้น

  3. ค่าบริการชุมชน

  บริษัทจัดเก็บค่าบริการชุมชนทั้งในเขตอุตสาหกรรม และเขตที่อยู่อาศัย
  โดยเขตอุตสาหกรรมจะจัดเก็บค่าบริการตามปริมาณการใช้พื้นที่
  คูณด้วยอัตราค่าบริการชุมชนรายเดือน ซึ่งเป็นอัตราคงที่ ส่วนในเขตที่อยู่อาศัย
  บริษัทจะจัดกลุ่มผู้อยู่อาศัย ออกเป็นกลุ่มๆ เช่น ศูนย์การค้า อาคารพาณิชย์ บ้าน แฟลต และหอพัก
  เป็นต้น โดยจะจัดเก็บค่าบริการชุมชนรายเดือนในอัตราที่กำหนดของแต่ละกลุ่ม
  เป็นอัตราคงที่เช่นกัน นอกจากนี้ บริษัทยังจัดเก็บค่าบริการให้ติดตั้งอุปกรณ์สาธารณูปโภคต่างๆ
  ในพื้นที่โครงการด้วย เช่น ค่าบริการติดตั้งเสาสัญญาณโทรศัพท์มือถือ ตู้เอทีเอ็ม
  และโทรศัพท์สาธารณะ เป็นต้น ทั้งนี้ บริษัทมีรายได้ค่าบริการชุมชนคิดเป็นประมาณร้อยละ 10
  ของรายได้ค่าบริการทั้งสิ้น

  4. ค่าบริการเก็บสิ่งปฏิกูล

  บริษัทจัดเก็บค่าบริการเก็บสิ่งปฏิกูล
  เฉพาะในเขตอุตสาหกรรมเท่านั้นโดยจัดเก็บตามปริมาณเก็บสิ่งปฏิกูล
  คูณด้วยอัตราค่าบริการเก็บสิ่งปฏิกูลต่อถัง (200 ลิตร) ซึ่งเป็นอัตราคงที่
  ส่วนในเขตที่อยู่อาศัยนั้นปัจจุบันบริษัทยังไม่ได้คิดค่าบริการเก็บสิ่งปฏิกูลเนื่องจาก
  ผู้อยู่อาศัยส่วนใหญ่ อยู่อาศัยมาเป็นเวลานานแล้ว
  และบริษัทก็ไม่ได้จัดเก็บค่าบริการเก็บสิ่งปฏิกูลสำหรับเขตที่อยู่อาศัยมาตั้งแต่เริ่มโครงการ
  ทั้งนี้บริษัทมีรายได้ค่าบริการเก็บสิ่งปฏิกูลคิดเป็นประมาณร้อยละ 6 ของรายได้ค่าบริการทั้งสิ้น

  ค) รายละเอียดของโครงการและการชำระเงินของลูกค้า

  1. โครงการที่ดำเนินการอยู่ในปัจจุบัน ณ 31 ธันวาคม 2547 มีรายละเอียดดังต่อไปนี้

[TABLE]

หมายเหตุ : * พื้นที่ขายคงเหลือ (ไม่รวมพื้นที่ขายที่ได้ลงนามในสัญญาซื้อขายแล้วแต่ยังไม่ได้โอน) อาจมีการคลาดเคลื่อน 

 ตามสภาวะไม่เกินร้อยละ 20 เนื่องจากอาจจะต้องมีการปรับพื้นที่ส่วนกลางเป็นพื้นที่ขายหรือปรับพื้นที่ขายให้ 

 เป็นพื้นที่ส่วนกลางเพิ่มขึ้นเพื่อให้ตรงกับความต้องการของลูกค้า

 ** เขตปลอดอากร (ระยะที่ 1) ส่วนที่ 1 มีความคืบหน้าในการก่อสร้างเกือบร้อยละ 100.00 

  2. รายละเอียดการชำระเงินของลูกค้าโครงการที่บริษัทยังโอนที่ดินไม่แล้วเสร็จ ณ 31 ธันวาคม
  2547

[TABLE]

หมายเหตุ : * ปี 2544 บริษัท ทอสเท็ม ไทย จำกัด ซื้อที่ดินมูลค่า 650.17 ล้านบาท และในปี
2546 ได้ซื้อที่ดินเพิ่มอีกมูลค่า 32.13 ล้านบาท

ปัจจุบันบริษัทได้โอนกรรมสิทธิ์ที่ดินบางส่วนแล้ว
ส่วนที่เหลือจะได้รับชำระเงินเมื่อโอนกรรมสิทธิ์ที่ดินส่วนที่เหลือ

  3. รายละเอียดเงื่อนไขการผ่อนชำระของลูกค้าโครงการที่บริษัทยังโอนที่ดินไม่แล้วเสร็จ ณ 31
  ธันวาคม 2547

  ---------------------------- ----------------------------- -----------------
  ประมาณระยะเวลาในการชำระเงิน   ชื่อลูกค้า                        จำนวนเงิน (ล้านบาท)

  2547                         1. บริษัท ทอสเท็ม ไทย จำกัด       172.14

                               2. บริษัท นวนคร ดิสตริบิวชั่น        14.61
                               เซ็นเตอร์ จำกัด                  

                               3. บริษัท โคเอ อินดัสเทรียล เดคอร์  15.70
                               จำกัด                          

                               4. บริษัท นวศรี แมนูแฟคเจอริง จำกัด 12.30
  ---------------------------- ----------------------------- -----------------

  4. รายละเอียดเงินค้างชำระ ณ 31 ธันวาคม 2547

  - ไม่มี -

3.2 การตลาดและภาวะการแข่งขัน 

  ก) กลยุทธ์ทางการตลาด

  จากการฟื้นตัวทางเศรษฐกิจอย่างต่อเนื่องในช่วง 4 ปี (2544-2547)
  ทำให้ภาพรวมของภาวะอุตสาหกรรมในปี 2547 มีอัตราการขยายตัวสูงขึ้นอย่างต่อเนื่อง
  โดยมีแรงขับเคลื่อนหลักมาจากการบริโภคภายในประเทศและการส่งออก
  รวมถึงการขยายการลงทุนของภาคเอกชน
  ส่งผลให้ธุรกิจนิคมอุตสาหกรรมมีแนวโน้มที่จะขยายตัวดีขึ้นตามภาวะเศรษฐกิจ
  ประกอบกับนโยบายภาครัฐในการสนับสนุนให้ตั้งโรงงานในนิคมอุตสาหกรรม
  การกระจายความเจริญสู่ภูมิภาคเขต 3
  การส่งเสริมผู้ประกอบการรายใหม่ในวิสาหกิจชุมชนในท้องถิ่น และการยกระดับกิจการ SMEs
  ซึ่งได้แก่ ผลิตภัณฑ์การเกษตรแปรรูป และอุตสาหกรรมเชิงสร้างสรรค์ รวมทั้ง
  การส่งเสริมและสนันสนุนอุตสาหกรรมการเกษตรไทยอย่างครบวงจร การส่งเสริมเพื่อพัฒนาทักษะ
  เทคโนโลยี และนวัตกรรม (STI) ทั้งจากการลงทุนโดยตรงจากต่างประเทศ (Foreign
  Direct Investment) และการลงทุนโดยตรงภายในประเทศ (Domestic Direct
  Investment) บริษัทจึงได้ปรับกลยุทธ์ทางการตลาดเพื่อให้สอดคล้องกับสภาพเศรษฐกิจ
  โดยนำจุดเด่นของโครงการในด้านต่างๆ มาดึงดูดความสนใจของลูกค้า เช่น
  ทำเลที่ตั้งที่อยู่ใกล้กรุงเทพมหานคร ระบบสาธารณูปโภคที่มีพร้อมครบถ้วนสมบูรณ์
  และระบบชุมชนเมืองพร้อมที่อยู่อาศัย เขตพาณิชยกรรม โรงเรียน โรงพยาบาล สวนหย่อม
  มาเป็นจุดขาย อีกทั้งยังเน้นการจัดระบบและบริหารโครงการอย่างมืออาชีพ มีประสิทธิภาพ
  ดำรงไว้ซึ่งสภาพนิคมอุตสาหกรรมระดับแนวหน้าและเป็นเขตอุตสาหกรรมแห่งแรกของประเทศไทย
  รวมทั้งการจัดเตรียมพื้นที่บางส่วนไว้เพื่อรองรับธุรกิจขนาดกลางและขนาดย่อม (SMEs)
  ที่เกิดขึ้นต่อเนื่องกับอุตสาหกรรมหลักที่ดำเนินธุรกิจในนิคมอุตสาหกรรมอยู่แล้ว
  เพื่อสนับสนุนการลงทุนของธุรกิจขนาดกลางและขนาดย่อม (SMEs) ตามแนวนโยบายของภาครัฐ
  และจัดตั้งเขตปลอดอากรนวนคร ซึ่งผู้ประกอบการจะได้รับสิทธิประโยชน์ทางภาษีจากกรมศุลกากร
  รวมทั้ง บริษัทฯยังได้เปิดการขายโครงการเขตส่งเสริมอุตสาหกรรมนวนคร(นครราชสีมา) ทั้งนี้
  บริษัทได้จัดฝึกอบรมและพัฒนาทีมงานขายอย่างสม่ำเสมอเพื่อให้เข้าใจถึงนโยบายและกลยุทธ์ทางการตลาดของบริษัท
  รวมถึงเพิ่มประสิทธิภาพและศักยภาพในการทำงานให้ดีขึ้น นอกจากนี้
  บริษัทได้จัดหาพันธมิตรที่มีศักยภาพในการขายและมีเครือข่ายในระดับนานาชาติเพื่อเป็นตัวแทนจำหน่ายพื้นที่โครงการของบริษัทให้แก่ลูกค้าต่างประเทศซึ่งจะเป็นส่วนช่วยเสริมศักยภาพในการแข่งขันให้แก่บริษัทเพิ่มมากยิ่งขึ้น

  ปัจจุบันบริษัทยังได้กำหนดกลยุทธ์และแนวนโยบายด้านการตลาดและการขายเพื่อใช้เป็นแนวทางในการดำเนินงานของผู้บริหารและพนักงานให้เป็นในทิศทางเดียวกันและสามารถบรรลุถึงเป้าหมายที่ได้ตั้งไว้
  โดยสามารถแบ่งออกได้เป็น 3 แนวทางดังนี้

1.  กลยุทธ์การทำตลาด

-   จัดรวบรวมข้อมูลของกลุ่มอุตสาหกรรมเป้าหมายทั้งลูกค้าภายในโครงการเขตส่งเสริมอุตสาหกรรมนวนคร
    และโครงการนิคมอุตสาหกรรมในบริเวณใกล้เคียงที่ต้องการขยายการลงทุน
    โดยเสาะหาข้อมูลจากหน่วยงานต่างๆ เช่น คณะกรรมการส่งเสริมการลงทุน (BOI)
    สภาอุตสาหกรรมแห่งประเทศไทย การนิคมอุตสาหกรรมแห่งประเทศไทย และหอการค้าไทย
    เป็นต้น

-   จัดส่ง Direct Mail ไปยังกลุ่มลูกค้าที่มีศักยภาพ
    โดยเฉพาะกลุ่มลูกค้าเป้าหมายเขตปลอดอากร

  นวนคร และโครงการเขตส่งเสริมอุตสาหกรรมนวนคร(นครราชสีมา)

-   จัดส่งแผ่นพับโครงการเขตส่งเสริมอุตสาหกรรมนวนคร เขตปลอดอากรนวนคร
    และโครงการเขตส่งเสริมอุตสาหกรรมนวนคร(นครราชสีมา)ให้แก่นักลงทุน
    ติดตามผลจากลูกค้าที่ได้จัดส่งข้อมูลไปถึง
    ตลอดจนนัดหมายพบปะลูกค้าอย่างต่อเนื่องในรูปแบบรายบริษัทหรือคณะ

-   โฆษณาประชาสัมพันธ์โครงการอย่างต่อเนื่องผ่านสื่อต่างๆ เช่น สื่อสิ่งพิมพ์
    โดยเฉพาะหนังสือพิมพ์ และโทรทัศน์ ป้ายประชาสัมพันธ์ เวบไซต์ แผ่นพับ เป็นต้น
    เพื่อกระตุ้นความสนใจให้แก่ลูกค้าเป้าหมายให้เข้ามาลงทุนในเขตอุตสาหกรรมเพิ่มมากขึ้น

-   จัดงานเพื่อประชาสัมพันธ์การเปิดการขายโครงการเขตส่งเสริมอุตสาหกรรมนวนคร(นครราชสีมา)
    เพื่อประชาสัมพันธ์โครงการให้แก่นักลงทุนทั่วไป

-   ร่วมกับตลาดหลักทรัพย์แห่งประเทศไทยในการออกบูธนิทรรศการในงาน Set in The City
    2004

-   ประสานงานร่วมกับบริษัทนายหน้าทั้งในและต่างประเทศ
    รวมถึงนายหน้าทั่วไปเพื่อเพิ่มช่องทางในการจำหน่าย

-   ประสานงานกับหน่วยงานราชการที่เกี่ยวข้อง สถานฑูต (พาณิชย์) ของประเทศต่างๆ ธนาคาร
    บริษัทก่อสร้าง ที่ปรึกษาการลงทุนต่างๆ เพื่อชักชวนให้นักลงทุนเข้ามาลงทุน

-   ร่วมติดตามคณะที่จัดขึ้นโดยหน่วยงานราชการเพื่อนำนักธุรกิจไทยพบปะกับนักลงทุนในต่างประเทศ
    ในรูปแบบงานสัมมนาหรือ Exhibition โดยจะมีหน่วยงานที่เป็นแกนหลักในการดำเนินการ
    เช่น สำนักงานคณะกรรมการส่งเสริมการลงทุน การนิคมอุตสาหกรรมแห่งประเทศไทย
    สภาอุตสาหกรรมแห่งประเทศไทย และหน่วยงานอื่นๆ เพื่อชักชวนนักลงทุนเข้ามาลงทุน

-   เชิญสื่อมวลชนเข้าเยี่ยมชมโครงการ หรือเข้าร่วมในพิธีเซ็นสัญญาหรืองานสำคัญอื่นๆ
    ที่ต้องการประชาสัมพันธ์

2.  กลยุทธ์ในการส่งเสริมการขาย

-   ให้สิทธิประโยชน์แก่ลูกค้าในการผ่อนชำระค่าที่ดินในระยะเวลายาวกว่า 1 ปี
    และสามารถชำระค่าที่ดินในอัตราที่ต่ำ รวมทั้งสามารถเข้าก่อสร้างได้เลย
    ซึ่งจะเป็นการช่วยลดค่าใช้จ่ายให้แก่ลูกค้า

-   เน้นการบริการหลังการขายให้ดียิ่งขึ้น โดยนำระบบ One Stop Service
    เข้ามาให้บริการแก่ลูกค้าซื้อที่ดิน
    โดยมีการช่วยติดต่อประสานงานและอำนวยความสะดวกในการขอใบอนุญาตประกอบธุรกิจต่างๆ
    กับหน่วยงานราชการที่เกี่ยวข้องตั้งแต่ต้นจนผู้ประกอบการสามารถดำเนินงานได้

-   เสริมสร้างและรักษาภาพลักษณ์โครงการของบริษัทไว้ให้ดีอยู่เสมอเพื่อสร้างความเชื่อมั่นต่อลูกค้ารายเดิมที่อาจจะมีการขยายโรงงาน
    หรือลูกค้ารายใหม่ที่จะเข้ามาลงทุนในโครงการมากขึ้นในอนาคต เช่น การปรับปรุงภูมิทัศน์
    การปรับปรุงและพัฒนาระบบสาธารณูปโภค
    รวมทั้งสิ่งอำนวยความสะดวกภายในโครงการให้อยู่ในสภาพสมบูรณ์
    เพรียบพร้อมและเพียงพอต่อความต้องการของลูกค้า เช่น การขยายผิวจราจรภายในโครงการ
    เป็นต้น

3.  กลยุทธ์ในการพัฒนาธุรกิจต่อเนื่อง

  - ให้เช่าหรือขายที่ดินในเขตพาณิชยกรรม โดยเฉพาะด้านติดถนนพหลโยธินให้แก่นักลงทุนที่สนใจ
  เช่น ธุรกิจ Commercial Mall ธุรกิจรถยนต์ การเงิน และอื่นๆ
  ซึ่งช่วยเพิ่มการรับรู้รายได้จากเขตพาณิชยกรรมและที่อยู่อาศัยมากขึ้น

  - วางแผนการให้เช่าหรือขายหรือร่วมลงทุนกับบริษัทที่มีประสบการณ์ด้านที่อยู่อาศัย
  เพื่อพัฒนาโครงการที่อยู่อาศัยในเขตส่งเสริมอุตสาหกรรมนวนคร

  - พัฒนาโครงการผลิตน้ำประปา เพื่อจำหน่ายให้กับลูกค้าโรงงานภายในเขตส่งเสริมอุตสาหกรรม
  ซึ่งช่วยเพิ่มรายได้ให้กับบริษัทฯอีกทางหนึ่ง

ข) ลักษณะของลูกค้า

  ลูกค้าส่วนใหญ่ในเขตอุตสาหกรรมของบริษัทเป็นนักลงทุนจากต่างประเทศโดยเฉพาะนักลงทุนจากญี่ปุ่น
  และนักลงทุนไทยบางส่วน ซึ่งดำเนินธุรกิจด้านอุตสาหกรรมขนาดกลางและขนาดเล็ก เช่น
  อุตสาหกรรมอิเล็คทรอนิกส์ อุตสาหกรรมพลาสติก และอุตสาหกรรมอาหาร เป็นต้น
  โดยกลุ่มลูกค้าเป้าหมายของบริษัท ได้แก่

1.  ลูกค้าเดิมหรือบริษัทในเครือของลูกค้าเดิมที่ต้องการขยายการลงทุนเพิ่มขึ้น

2.  อุตสาหกรรมที่ต่อเนื่องกับอุตสาหกรรมเดิมที่ตั้งอยู่ภายในเขตส่งเสริมอุตสาหกรรมของบริษัท

3.  บริษัทที่ต้องการความสะดวกด้านสาธารณูปโภคที่พร้อมมูล มีเส้นทางคมนาคมที่สะดวก
    และอยู่ใกล้กรุงเทพมหานครมากที่สุด

4.  ธุรกิจก่อสร้างที่พักอาศัยและพาณิชยกรรมต่างๆ
    เนื่องจากในเขตส่งเสริมอุตสาหกรรมของบริษัทไม่ใช่มีแต่เพียงเขตอุตสาหกรรมเท่านั้น
    แต่ยังมีเขตที่พักอาศัยและเขตพาณิชยกรรมพร้อมกับแหล่งบริการชุมชนอย่างครบวงจร เช่น
    อาคารพาณิชย์ หอพัก โรงพยาบาล และธนาคาร เป็นต้น

5.  อุตสาหกรรมที่ได้รับการส่งเสริมการลงทุนจากคณะกรรมการส่งเสริมการลงทุน (BOI)

6.  อุตสาหกรรมที่มีความประสงค์จะมาประกอบธุรกิจในเขตปลอดอากร (FZ)
    เพื่อได้รับสิทธิพิเศษยกเว้นอากรขาเข้าเพื่อการส่งออก ภาษีสรรพสามิต และภาษีมูลค่าเพิ่ม
    เป็นต้น

  ค) การจำหน่ายและช่องทางการจำหน่าย

  บริษัทใช้วิธีการจำหน่ายแบบขายตรงผ่านพนักงานขายของบริษัทโดยติดต่อผ่านสำนักงานคณะกรรมการส่งเสริมการลงทุน
  กรมโรงงานอุตสาหกรรม กระทรวงอุตสาหกรรม สถานฑูต (พาณิชย์) ของประเทศต่างๆ
  ธนาคารต่างประเทศ และผ่านบริษัทนายหน้าจากต่างประเทศที่จัดกรุ๊ปทัวร์มาเยี่ยมชมโครงการ
  นอกจากนี้ยังมีลูกค้าเก่าที่แนะนำลูกค้าใหม่ซึ่งส่วนใหญ่เป็นบริษัทในกลุ่มประเทศเดียวกันให้มาตั้งโรงงานภายในเขตอุตสาหกรรมของบริษัทด้วยกัน
  อนึ่ง เมื่อวันที่ 11 สิงหาคม 2547 บริษัท ได้แต่งตั้งบริษัท โจนส์ แลง ลาซาลล์ (ประเทศไทย)
  จำกัด เป็นตัวแทนขายที่ดินเพื่อเป็นการขยายช่องทางในการจำหน่ายของบริษัท เนื่องจากบริษัท
  โจนส์ แลง ลาซาลล์ (ประเทศไทย) จำกัด
  เป็นบริษัทที่มีชื่อเสียงและประสบการณ์ในธุรกิจอสังหาริมทรัพย์ในระดับนานาชาติ
  รวมทั้งมีเครือข่ายและพันธมิตรในต่างประเทศอย่างกว้างขวาง ทั้งในแถบประเทศยุโรป อเมริกา
  ออสเตรเลีย จีน โดยเฉพาะอย่างยิ่งนักลงทุนญี่ปุ่น
  ซึ่งจะเป็นส่วนช่วยเสริมสร้างศักยภาพในการแข่งขันของบริษัทและความมั่นคงด้านรายได้จากการขายที่ดินให้กับบริษัท
  อันจะส่งผลต่อผลประกอบการของบริษัทในอนาคตให้ดียิ่งขึ้น

  ง) ภาวะการแข่งขันและแนวโน้มอุตสาหกรรมในอนาคต

1.  ประเภทและรูปแบบการดำเนินงานของธุรกิจนิคมอุตสาหกรรม

  ธุรกิจการพัฒนานิคมอุตสาหกรรมเป็นการพัฒนาที่ดิน
  โดยมีวัตถุประสงค์ให้โรงงานอุตสาหกรรมต่างๆ
  ไปตั้งกิจการอยู่ในบริเวณเดียวกันอย่างเป็นสัดส่วน
  ทั้งนี้รวมถึงการจัดและพัฒนาสิ่งอำนวยความสะดวก สาธารณูปโภค และสาธารณูปการต่างๆ
  ให้ได้ตามมาตรฐานของการนิคมอุตสาหกรรมแห่งประเทศไทย (กนอ.)

  นิคมอุตสาหกรรมสามารถแบ่งออกได้เป็น 3 ประเภท ตามลักษณะความเป็นเจ้าของโครงการ คือ

-   นิคมอุตสาหกรรมที่ กนอ. เป็นทั้งเจ้าของและผู้บริหารโครงการ

-   นิคมอุตสาหกรรมที่ภาคเอกชนเป็นเจ้าของและร่วมดำเนินการกับ กนอ.

-   นิคมอุตสาหกรรมที่ดำเนินการโดยภาคเอกชนแต่ลำพัง ในรูปแบบของ
    เขต/สวน/เขตประกอบการ/ชุมชนอุตสาหกรรม

  ในอดีตผู้ประกอบการส่วนใหญ่จะนิยมลงทุนและพัฒนานิคมอุตสาหกรรมประเภทที่ 2 ทั้งนี้
  เนื่องจากเดิมมีข้อกำหนดว่า “จะต้องร่วมดำเนินการกับกนอ.
  เท่านั้นจึงจะได้รับการส่งเสริมการลงทุน” แต่ปัจจุบันข้อกำหนดดังกล่าวได้ถูกยกเลิกไปแล้ว
  ผู้ประกอบการจึงหันมานิยมลงทุนและพัฒนานิคมอุตสาหกรรมประเภทที่ 3 เพิ่มขึ้น
  เนื่องจากสามารถขอรับการส่งเสริมการลงทุนได้โดยไม่จำเป็นต้องร่วมดำเนินการกับ กนอ.
  ซึ่งการดำเนินงานของบริษัทจัดอยู่ในประเภทที่ 3

  ข้อดีข้อเสียของการประกอบการประเภทนิคมอุตสาหกรรมที่ร่วมดำเนินการกับกนอ.และนิคม/เขต/สวนอุตสาหกรรม
  ที่ดำเนินการโดยภาคเอกชน

+-------------------------------------+--------------------------------+
| นิคมอุตสาหกรรมที่ร่วมดำเนินการกับ กนอ.     | นิคม/เขต/สว                     |
|                                     | นอุตสาหกรรมที่ดำเนินการโดยภาคเอกชน |
+-------------------------------------+--------------------------------+
| ข้อดี                                 | ข้อดี                            |
|                                     |                                |
| 1.  การร่วมดำ                        | 1.  ผู้ประกอบกา                  |
| เนินการกับการนิคมอุตสาหกรรมแห่งประเทศไทย | รสามารถได้รับการส่งเสริมการลงทุนจาก |
|     (กนอ.)                          |     BOI                        |
|     สามารถยื่นขอ                      |     โดยมีสิทธิประโยชน์เท่าเทียมกัน    |
| ใบอนุญาตทุกประเภทที่เกี่ยวข้องจากสถานที่เดียว |                                |
|                                     | 2.  ผู้ปร                        |
| 2.  อาศัยกฎหมายของ กนอ.              | ะกอบการสามารถจัดตั้งเขตปลอดอากรได้ |
|     สามารถเปิดอุตสาหกรรมเขตส่งออกได้    |     โดยอาศัยกฎหมายของ BOI       |
|                                     |     และกรมศุลการควบคู่กันไป ซึ่ง BOI |
|  โดยมีสิทธิประโยชน์ด้านภาษีอากรเป็นแรงจูงใจ |     จะไม่จำกัดสัดส่วนใน            |
|                                     | การส่งออกเหมือนเขตอุตสาหกรรมส่งออก |
| 3.  มีภาพลักษณ์เป็นของรัฐบาล             |     (EPZ)                      |
|                                     |                                |
|                                     |                                |
|                                     | อีกทั้งผู้ประกอบการส่งออกจะติดต่อกับกรม |
|                                     |                                |
|                                     | ศุลกา                           |
|                                     | กรเพียงหน่วยเดียวก็สามารถส่งสินค้าออก |
|                                     |                                |
|                                     | ได้ทันที                          |
|                                     |                                |
|                                     | 3.                             |
|                                     |   การบริหารโครงการด้านสาธารณูปโภค |
|                                     |     เอกชนสามารถบริหารรา         |
|                                     | ยได้หลังจากเสร็จสิ้นโครงการได้ตลอดไป |
|                                     |                                |
|                                     | 4.  มีความสะดวก รวดเร็ว          |
|                                     |                                |
|                                     | ในการดำเนินงานและตัดสินใจได้มากกว่า |
|                                     | นิคมอุตสาหกรรมที่ร่วมดำเนินการกับกนอ. |
+-------------------------------------+--------------------------------+
| ข้อเสีย                               | ข้อเสีย                          |
|                                     |                                |
| 1.  เอกชนที่ร่วมดำเนินการกับ กนอ.        | 1.  จะต้องติดต่อหน่วยงานที่เกี่ยวข้อง   |
|     ต้องเสียค่าดำเนินการแรกเริ่ม          |     เพื่อดำเนินธุรกิจหลายจุด เช่น     |
|                                     |     องค์การบริหารส่วนตำบล (อบต.)  |
| 2.  สาธารณูปโภคที่เอกชนลงทุนทั้งหมด       |     อุตสาหกรรมจังหวัด เป็นต้น       |
|     จะต้องยกให้ กนอ.                  |                                |
|     เป็นผู้บริหารโครงการต่อไป            | 2.  การจัดตั้งเขตปลอดอากร         |
|                                     |     จะต้องดำเนินตามขั้นตอน         |
| 3.  จะต้องลงทุนพื้นที่และสิ่งปลูกสร้าง        |                                |
|     เพื่อให้บริการสำหรับเจ้าหน้าที่ของ กนอ.  |                                |
+-------------------------------------+--------------------------------+

2.  องค์ประกอบของความสำเร็จในการจัดตั้งนิคมอุตสาหกรรม

-   รัฐบาลต้องมีเป้าหมายอย่างแน่ชัดในการให้การสนับสนุน

-   ทำเลที่ตั้งของโครงการควรอยู่ใกล้แหล่งที่มีกิจกรรมทางอุตสาหกรรม ใกล้แหล่งวัตถุดิบ
    แหล่งแรงงานมีฝีมือ และมีการคมนาคมที่ดี หรือใกล้ท่าเรือ และน้ำไม่ท่วม

-   สถาบันการเงินของรัฐบาลและเอกชนให้ความช่วยเหลือด้านการเงินแก่ผู้ประกอบการในอัตราดอกเบี้ยต่ำ

-   มีสาธารณูปโภคที่มีคุณภาพ

-   มีความครบวงจรของธุรกิจสนับสนุน เช่น ธนาคาร โรงเรียน สถาบันเทคโนโลยี โรงพยาบาล
    ฯลฯ

-   มีความจริงจังในการโฆษณาประชาสัมพันธ์โครงการอย่างต่อเนื่อง ทั้งภายในและต่างประเทศ

-   จัดให้มีบริการต่างๆ ให้แก่ผู้ประกอบการอุตสาหกรรมอย่างพร้อมมูล เช่น ในการจัดตั้ง
    และขออนุญาตดำเนินการต่างๆ กับหน่วยงานภาครัฐ

  นอกจากองค์ประกอบต่างๆ ข้างต้นแล้ว
  สิ่งสำคัญอีกประการหนึ่งที่มีผลต่อการตัดสินใจของนักลงทุนในการจัดตั้งโรงงานในโครงการนิคมอุตสาหกรรมก็คือ
  การได้รับการส่งเสริมการลงทุนจาก BOI ที่แตกต่างกันไปตามเขตพื้นที่ตั้งของโครงการนั้นๆ
  ซึ่งปัจจุบัน BOI ได้แบ่งเขตการลงทุน ออกเป็น 3 เขต ตามปัจจัยทางเศรษฐกิจ
  โดยใช้รายได้และสิ่งอำนวยความสะดวกพื้นฐานของแต่ละจังหวัดเป็นเกณฑ์ ดังนี้

+----------------+-----------------+-----------------+-----------------+
| สิทธิประโยชน์     | ผู้ประกอบการเขต   | ผู้ประกอบการเขต 2 | ผู้ประกอบการเขต 3 |
|                | 1*              | **              | ***             |
+----------------+-----------------+-----------------+-----------------+
| 1.             | ลดหย            | ลดหย            | ได้รับยกเว้น       |
| อากรขาเข       | ่อนเครื่องจักรกึ่งหนึ่ง | ่อนเครื่องจักรกึ่งหนึ่ง |                 |
| ้าสำหรับเครื่องจักร | เฉพาะเ          | เฉพาะเ          |                 |
|                | ครื่องจักรที่มีอากรขา | ครื่องจักรที่มีอากรขา |                 |
|                | เข้าไม่ต่ำกว่าร้อยละ | เข้าไม่ต่ำกว่าร้อยละ |                 |
|                | 10              | 10              |                 |
+----------------+-----------------+-----------------+-----------------+
| 2.             | ได้รับยกเว้น 3 ปี   | ได้รับยกเว้น 3 ปี   | ได้รับยกเว้น 8 ปี   |
| ภาษีเงินได้นิติบุคคล | สำหรับโครงการท   | และเพิ่มเป็น 5 ปี   | หากมีการลงทุน 10  |
|                | ี่ตั้งสถานประกอบการ | หากตั้งสถา        | ล้านบาทขึ้นไป      |
|                | ในนิคมอุตสาหก     | นประกอบการในนิคม | และ             |
|                | รรม/เขตอุตสาหกรร | อุตสาหก          | ได้รับใบรับรองระบบ |
|                | มที่ได้รับการส่งเสริม | รรม/เขตอุตสาหกรร | คุณภาพตามมาตรฐาน |
|                | รวมทั้งมีการลงทุน   | มที่ได้รับการส่งเสริม | ISO 9000 ภายใน  |
|                | 10 ล้านบาทขึ้นไป   | รวมทั้งมีการลงทุน   | 2 ปี             |
|                | และ             | 10 ล้านบาทขึ้นไป   | นับแต่เปิดดำเนินการ |
|                | ได้รับใบรับรองระบบ | และ             |                 |
|                | คุณภาพตามมาตรฐาน | ได้รับใบรับรองระบบ |                 |
|                | ISO 9000 ภายใน  | คุณภาพตามมาตรฐาน |                 |
|                | 2 ปี             | ISO 9000 ภายใน  |                 |
|                | นับแต่เปิดดำเนินการ | 2 ปี             |                 |
|                |                 | นับแต่เปิดดำเนินการ |                 |
+----------------+-----------------+-----------------+-----------------+
| 3.             | 1 ปี             | 1 ปี             | 5 ปี             |
| อาก            |                 |                 |                 |
| รขาเข้าสำหรับวัตถ |                 |                 |                 |
| ุดิบที่ผลิตเพื่อส่งออก |                 |                 |                 |
+----------------+-----------------+-----------------+-----------------+

  หมายเหตุ : * โครงการที่ตั้งอยู่ในจังหวัดกรุงเทพมหานคร นครปฐม นนทบุรี ปทุมธานี
  สมุทรปราการ

  และสมุทรสาคร

  ** โครงการที่ตั้งอยู่ในจังหวัดกาญจนบุรี ฉะเชิงเทรา ชลบุรี นครนายก พระนครศรีอยุธยา

  ภูเก็ต ระยอง ราชบุรี สมุทรสงคราม สระบุรี สุพรรณบุรี และอ่างทอง

  *** โครงการที่ตั้งอยู่ใน 58 จังหวัดที่เหลือ

  ทั้งนี้ โครงการที่ตั้งสถานประกอบการในท้องที่ 36 จังหวัด ได้แก่ กระบี่ กำแพงเพชร ขอนแก่น
  จันทบุรี ชัยนาท ชุมพร เชียงราย เชียงใหม่ ตรัง ตราด ตาก นครราชสีมา นครศรีธรรมราช
  นครสวรรค์ ประจวบคีรีขันธ์ ปราจีนบุรี พังงา พัทลุง พิจิตร พิษณุโลก เพชรบุรี เพชรบูรณ์
  มุกดาหาร แม่ฮ่องสอน ระนอง ลพบุรี ลำปาง ลำพูน เลย สงขลา สระแก้ว สิงห์บุรี สุโขทัย
  สุราษฎร์ธานี อุตรดิตถ์ และ อุทัยธานี ให้ได้รับสิทธิและประโยชน์ด้านภาษีอากร
  และสิทธิและประโยชน์เพิ่มเติม ดังนี้

1.  สำหรับโครงการที่ตั้งสถานประกอบการในนิคมอุตสาหกรรม
    หรือเขตอุตสาหกรรมที่ได้รับการส่งเสริม ให้ได้รับสิทธิและ ประโยชน์ ดังนี้

-   ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ 50
    ของอัตราปกติ เป็นระยะเวลา 5 ปี
    นับจากวันที่พ้นกำหนดระยะเวลาการยกเว้นภาษีเงินได้นิติบุคคล

-   อนุญาตให้หักค่าขนส่ง ค่าไฟฟ้า และค่าประปา 2 เท่า เป็นระยะเวลา 10 ปี
    นับแต่วันที่เริ่มมีรายได้จากกิจการ ที่ได้รับการส่งเสริม

2.  สำหรับโครงการที่ตั้งสถานประกอบการนอกนิคมอุตสาหกรรมหรือเขตอุตสาหกรรมที่ได้รับการส่งเสริม
    อนุญาตให้หักค่า ติดตั้ง หรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินที่ลงทุนในกิจการที่ได้รับการส่งเสริม โดยผู้ได้
    รับการส่งเสริมจะเลือกหักจากกำไรสุทธิของปีใดปีหนึ่งหรือหลายปีก็ได้ภายใน 10 ปี
    นับแต่วันที่มีรายได้จากกิจการที่ได้รับ การส่งเสริม ทั้งนี้ นอกเหนือไปจากการหักค่าเสื่อม

  ส่วนโครงการที่ตั้งสถานประกอบการในท้องที่ 22 จังหวัด ได้แก่ กาฬสินธุ์ ชัยภูมิ นครพนม
  นราธิวาส น่าน บุรีรัมย์ ปัตตานี พะเยา แพร่ มหาสารคาม ยโสธร ยะลา ร้อยเอ็ด ศรีสะเกษ
  สกลนคร สตูล สุรินทร์ หนองคาย หนองบัวลำภู อุดรธานี อำนาจเจริญ และ อุบลราชธานี
  ให้ได้รับสิทธิและประโยชน์ด้านภาษีอากรและสิทธิและประโยชน์เพิ่มเติม ดังนี้

-   ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ 50
    ของอัตราปกติ เป็นระยะ เวลา 5 ปี
    นับจากวันที่พ้นกำหนดระยะเวลาการยกเว้นภาษีเงินได้นิติบุคคล

-   อนุญาตให้หักค่าขนส่ง ค่าไฟฟ้า และค่าประปา 2 เท่า เป็นระยะเวลา 10 ปี
    นับแต่วันที่เริ่มมีรายได้จากกิจการที่ได้รับ การส่งเสริม

-   อนุญาตให้หักค่าติดตั้งหรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินที่ลงทุนในกิจการที่ได้รับการ ส่งเสริม
    โดยผู้ได้รับการส่งเสริมจะเลือกหักจากกำไรสุทธิของปีใดปีหนึ่งหรือหลายปีก็ได้ภายใน 10 ปี
    นับแต่วันที่มีรายได้ จากกิจการที่ได้รับการส่งเสริม ทั้งนี้
    นอกเหนือไปจากการหักค่าเสื่อมราคาตามปกติ

  ข้อมูลของโครงการเขตส่งเสริมอุตสาหกรรมนวนครเปรียบเทียบคู่แข่งขันรายอื่นในพื้นที่ใกล้เคียงกัน
  ณ 31 ธันวาคม 2547

+----------+--------------+---------+-----+-----+------+-----+------+
| ชื่อ       | ที่ตั้งโครงการ   | ผู้บริหาร  | เขต | พื้น  | พื้นท  | พ   | ราค  |
|          |              | โครงการ |     | ที่ทั้ง | ี่ขายไ | ื้นที่เ | าขาย |
|          |              |         | พื้นที่ | หมด | ด้ในปี | หลือ | ต่อไร่ |
|          |              |         |     |     | 2547 | ขาย |      |
|          |              |         | (B  | (   |      |     | (ล้าน |
|          |              |         | OI) | ไร่) | (ไร่) | (   | บาท) |
|          |              |         |     |     |      | ไร่) |      |
+----------+--------------+---------+-----+-----+------+-----+------+
| เข       | 999          | บมจ.    | 1   | 6,  | 122  | 902 | 5.5  |
| ตส่งเสริมอ | ถ.พหลโยธิน    | นวนคร   |     | 135 |      |     |      |
| ุตสาหกรรม | อ.คลองหลวง   |         |     |     |      |     |      |
|          | ปทุมธานี       |         |     |     |      |     |      |
| นวนคร    |              |         |     |     |      |     |      |
+----------+--------------+---------+-----+-----+------+-----+------+
| น        | อ.อุทัย อยุธยา  | บมจ.    | 2   | 3,  | 270  | 200 | 3.0  |
| ิคมอุตสาหก |              | สวนอุต   |     | 500 |      |     |      |
| รรมโรจนะ |              | สาหกรรม |     |     |      |     |      |
|          |              |         |     |     |      |     |      |
|          |              | โรจนะ   |     |     |      |     |      |
+----------+--------------+---------+-----+-----+------+-----+------+
| นิคม      | 139 หมู่2      | กนอ.    | 2   | 1,  | 50   | 50  | 3.8  |
| อุตสาหกรร | ต.คลองจิก     | และบจ.  |     | 917 |      |     |      |
| มบางปะอิน |              | ที่ดิน     |     |     |      |     |      |
|          | อ.บางปะอิน    | บางปะอิน |     |     |      |     |      |
|          | อยุธยา        |         |     |     |      |     |      |
+----------+--------------+---------+-----+-----+------+-----+------+
| นิค       | 99 หมู่5       | กนอ.    | 2   | 2,  | 70   | 110 | 3.0  |
| มอุตสาหกร | ถ.สายเอ      | และบจ.  |     | 400 |      |     |      |
| รมบ้านหว้า | เซีย-นครสวรรค์ | ไทยอิน   |     |     |      |     |      |
|          | กม.59        | ดัสเตรียล |     |     |      |     |      |
| (ไฮเทค)  |              | เอสเตท  |     |     |      |     |      |
|          | ต.บ้านหว้า     |         |     |     |      |     |      |
|          | อ.บางปะอิน    |         |     |     |      |     |      |
|          | อยุธยา        |         |     |     |      |     |      |
+----------+--------------+---------+-----+-----+------+-----+------+
| นิคมอ     | 103 หมู่4      | กนอ.    | 2   | 2,  | -    | 405 | 3.5  |
| ุตสาหกรรม | ต.บางพระครู   | และบจ.  |     | 050 |      |     |      |
| สหรัตนนคร | อ.นครหลวง    | ส       |     |     |      |     |      |
|          |              | หรัตนนคร |     |     |      |     |      |
|          | อยุธยา        |         |     |     |      |     |      |
+----------+--------------+---------+-----+-----+------+-----+------+
| น        | ถ.พหลโยธิน    | กนอ.    | 2   | 2,  | -    | 1,  | 2.2  |
| ิคมอุตสาหก | กม.92        | และบมจ. |     | 044 |      | 135 |      |
| รรมหนองแ | อ.หนองแค     | ไทย     |     |     |      |     |      |
| ค(สระบุรี) | สระบุรี        | -เยอรมัน |     |     |      |     |      |
|          |              | เซรามิค  |     |     |      |     |      |
+----------+--------------+---------+-----+-----+------+-----+------+

ที่มา : ฝ่ายการตลาด บริษัท นวนคร จำกัด(มหาชน)

  ทั้งนี้ ถึงแม้โครงการเขตส่งเสริมอุตสาหกรรมนวนคร จะตั้งอยู่ในเขต 1
  ซึ่งได้สิทธิประโยชน์น้อยกว่าคู่แข่งขันที่ตั้งอยู่ในเขต 2 ก็ตาม
  แต่บริษัทมีข้อได้เปรียบในด้านสถานที่ตั้งที่ใกล้กรุงเทพฯ
  และมีระบบขนส่งที่สะดวกสบายทั้งทางรถไฟ สนามบิน และท่าเรือ
  อีกทั้งโครงการของบริษัทมีการพัฒนาเป็นเขตเมืองอย่างเต็มรูปแบบ กล่าวคือ มีทั้งชุมชนเมือง
  พร้อมที่อยู่อาศัย เขตพาณิชยกรรม และสิ่งอำนวยความสะดวกต่างๆ ครบครัน ทั้งโรงพยาบาล
  โรงเรียน และห้างสรรพสินค้า ธนาคาร ฯลฯ ซึ่งเป็นจุดขายอย่างหนึ่งของโครงการ นอกจากนี้
  สภาพแข่งขันในพื้นที่ก็ไม่รุนแรงนัก เนื่องจากข้อได้เปรียบในด้านสถานที่ตั้งของบริษัท
  กลุ่มลูกค้าเป้าหมายของบริษัทจะเป็นกลุ่มอุตสาหกรรมเบา อุตสาหกรรมขนาดกลางและขนาดเล็ก
  (SMEs) กลุ่มลูกค้าเดิมที่ต้องการขยายโรงงาน
  หรือบริษัทในเครือของกลุ่มลูกค้าเดิมที่เป็นธุรกิจที่เกี่ยวเนื่องที่เข้ามาตั้งโรงงานเพื่อผลิตวัตถุดิบป้อนให้แก่บริษัทแม่ที่ตั้งอยู่ในโครงการของบริษัท
  รวมถึงกลุ่มลูกค้าใหม่หรือโรงงานใหม่ที่ต้องการป้อนวัตถุดิบให้แก่โรงงานอุตสาหกรรมขนาดใหญ่
  และผู้ประกอบการที่ต้องการเข้ามาตั้งโรงงานในเขตปลอดอากร
  ซึ่งแตกต่างจากผู้ประกอบการนิคมอุตสาหกรรมรายอื่นที่ส่วนใหญ่จะเน้นกลุ่มอุตสาหกรรมหนักเป็นหลัก
  ดังนั้นบริษัทจึงไม่ได้รับผลกระทบจากข้อจำกัดในด้านสิทธิประโยชน์ที่ได้รับการส่งเสริมจาก BOI
  ที่ด้อยกว่าคู่แข่งรายอื่น อีกทั้งบริษัทก็ไม่มีคู่แข่งขันโดยตรงในพื้นที่ใกล้เคียงกัน
  จึงทำให้ไม่ต้องแข่งขันกับผู้ประกอบการรายอื่นแต่อย่างใด

3.  ภาวะการแข่งขันในปัจจุบัน

  ในช่วงปี 2547
  ภาพรวมของความต้องการในการใช้พื้นที่ในนิคม/เขต/สวนอุตสาหกรรมยังคงขยายตัวอย่างต่อเนื่อง
  โดยเฉพาะอย่างยิ่งที่ดินในเขตปลอดอากร และความต้องการโรงงานสำเร็จรูป
  ซึ่งเป็นไปตามการขยายตัวของภาวะเศรษฐกิจโดยรวมของประเทศที่เพิ่มสูงต่อเนื่องจากปีที่ผ่านมา
  อันเป็นผลมาจากมาตรการต่างๆ
  ของภาครัฐที่ได้ออกมากระตุ้นการลงทุนและการบริโภคให้เพิ่มมากขึ้น เช่น
  มาตรการสนับสนุนการลงทุนในนิคม/เขต/สวนอุตสาหกรรม
  โดยเพิ่มสิทธิประโยชน์ทางภาษีให้มากกว่านอกนิคม/เขต/สวนอุตสาหกรรม
  การสนับสนุนการลงทุนของธุรกิจขนาดกลางและขนาดย่อม (SMEs)
  นโยบายส่งเสริมการพัฒนาอุตสาหกรรมในรูปแบบคลัสเตอร์ (Cluster)
  ซึ่งจะดึงภาคธุรกิจที่อยู่ในกลุ่มอุตสาหกรรมเดียวกัน หรือมีความเกี่ยวข้องกันในห่วงโซ่การผลิต
  รวมทั้งโรงงานที่เกี่ยวข้องเข้ามาตั้งอยู่ในอาณาบริเวณเดียวกัน นโยบายการจัดตั้งกองทุนหมู่บ้าน
  และการสนับสนุนโครงการหนึ่งตำบลหนึ่งผลิตภัณฑ์ (OTOP)
  รวมทั้งการปรับเปลี่ยนข้อกำหนดและเงื่อนไขในนโยบายการส่งเสริมการลงทุนของสำนักงานคณะกรรมการส่งเสริมการลงทุนเพื่อชักจูงการลงทุนจากต่างประเทศให้มากขึ้น
  ประกอบกับนักลงทุนจากต่างประเทศเข้ามาลงทุนในประเทศไทยเพื่อใช้เป็นฐานการผลิตในการส่งออกไปยังประเทศคู่ค้าที่ได้ตกลงเปิดการค้าเสรีกับประเทศไทย
  เช่น จีน ประเทศกลุ่มอาเซียน หรือออสเตรเลีย
  เป็นผลให้ผู้ประกอบการทั้งภายในและต่างประเทศมั่นใจและขยายการลงทุนในประเทศไทยมากยิ่งขึ้น

  จากข้อมูลของ BOI ในช่วงปี 2547 มีโครงการที่ได้รับการส่งเสริมการลงทุนทั้งสิ้น 1,227 ราย
  เพิ่มจากช่วงเดียวกันของปี 2546 ที่มีเพียงแค่ 839 ราย โดยมีมูลค่าเงินลงทุนทั้งสิ้น 600.7
  พันล้านบาท เพิ่มขึ้นถึงร้อยละ 111.66
  ซึ่งแสดงให้เห็นว่ามีการลงทุนของภาคเอกชนทั้งไทยและต่างประเทศมากขึ้น
  ซึ่งจะส่งผลให้ความต้องการพื้นที่นิคมอุตสาหกรรมเพื่อใช้ในการก่อสร้างโรงงานเพิ่มสูงขึ้นตามไปด้วย

  ตารางเปรียบเทียบการอนุมัติให้การส่งเสริมการลงทุนของ BOI ในปี 2546 และ 2547

  ---------------------- ------------ ----------------- -----------------
  รายละเอียด              ปี 2546       ปี 2547            เปลี่ยนแปลง (%)

  จำนวน (ราย)            839          1,227             46.24

  เงินลงทุน (พันล้านบาท)     283.8        600.7             111.66

  ทุนจดทะเบียน(พันล้านบาท)   51.2         85.9              67.77

  - ไทย                  18.3         56.8              210.38

  - ต่างประเทศ            32.9         29.0              - 11.85

  การจ้างงาน (คน)         139,533      222,835           59.70
  ---------------------- ------------ ----------------- -----------------

  ที่มา : สำนักงานคณะกรรมการส่งเสริมการลงทุน (BOI)

  ปัจจัยดังกล่าวทำให้ภาวะการแข่งขันในปัจจุบันไม่รุนแรงมากนัก เมื่อเปรียบเทียบกับช่วง 2-3 ปี
  ที่ผ่านมาที่อยู่ในภาวะซบเซาตามภาวะเศรษฐกิจโลก
  ถึงแม้ว่าจำนวนพื้นที่ขายคงเหลือของนิคมอุตสาหกรรมจะมีจำนวนเพิ่มขึ้น กล่าวคือ ณ 31ธันวาคม
  2547 มีจำนวนประมาณ 25,500 ไร่ เพิ่มขึ้นจากสิ้นปี 2546 ที่มีจำนวนเพียง 23,000 ไร่
  หรือคิดเป็นอัตราการขยายตัวร้อยละ 10.86 ก็ตาม
  แต่ก็เป็นการเพิ่มขึ้นในสัดส่วนที่น้อยกว่าอุปสงค์ที่เพิ่มขึ้น

  ปัจจุบันประเทศไทยมีผู้ประกอบการนิคมอุตสาหกรรม เขต/สวนอุตสาหกรรม
  เขตประกอบการอุตสาหกรรม และชุมชนอุตสาหกรรมทั้งหมดประมาณ 85 แห่ง เพิ่มขึ้น 6 แห่ง
  จากปี 2547 ซึ่งมี 79 แห่ง เป็นนิคมอุตสาหกรรมใหม่ 4 แห่ง ได้แก่ นิคมอุตสาหกรรมฮาลาล
  นิคมอุตสาหกรรมหริปุญชัย นิคมอุตสาหกรรมครัวโลก และนิคมอุตสาหกรรมปิ่นทอง 2
  และชุมชนอุตสาหกรรมอีก 2 แห่ง โดยมีพื้นที่รวมทั้งหมด 130,646 ไร่
  พื้นที่เหลือจากการขายทั้งหมดประมาณ 25,500 ไร่ (ข้อมูลสิ้นสุด ณ 31 ธันวาคม 2547)
  โดยแยกเป็นรายละเอียด ดังนี้

  ------------------------ ------------ ---------------- --------------------
                           จำนวน (แห่ง)  พื้นที่ทั้งหมด (ไร่)    พื้นที่เหลือจากการขาย
                                                         (ไร่)

  นิคมอุตสาหกรรม             34           85,646           15,500

  เขต/สวนอุตสาหกรรมและอื่นๆ   51           45,000           10,000

  รวม                      85           130,646          25,500
  ------------------------ ------------ ---------------- --------------------

  ที่มา : ฝ่ายการตลาด บริษัท นวนคร จำกัด(มหาชน)

  หมายเหตุ : ตัวเลขข้างต้นเป็นตัวเลขโดยประมาณ

  แต่อย่างไรก็ตาม
  ผู้ประกอบการยังมีความจำเป็นต้องปรับปรุงพื้นที่และระบบสาธารณูปโภคให้มีความพร้อมที่จะสามารถตอบสนองต่อความต้องการของลูกค้าให้ได้มากที่สุด
  และต้องเสริมกลยุทธ์ใหม่ๆ ตลอดจนมาตรการด้านการตลาดเพื่อสนับสนุนการขายพื้นที่
  หรือปรับกลยุทธ์ในการดำเนินธุรกิจให้มีความเหมาะสมกับสถานการณ์อยู่ตลอดเวลา
  รวมทั้งเน้นบริการหลังการขายที่ดีเพื่อเป็นแรงจูงใจให้ผู้ลงทุนรายใหม่สนใจเข้ามาลงทุนมากขึ้น
  เช่น การปรับเปลี่ยนพื้นที่ไว้สำหรับรองรับธุรกิจขนาดกลางและขนาดย่อม
  หรือการก่อสร้างโรงงานสำเร็จรูปเพื่อให้เช่า โดยในปี 2546
  บริษัทได้จัดสรรที่ดินบางส่วนของโครงการและซื้อที่ดินติดกับโครงการเดิมเพิ่มเติมมาพัฒนาเป็นเขตปลอดอากรเพื่อรองรับความต้องการของตลาดที่เกิดขึ้น
  ซึ่งได้รับการตอบรับที่ดีจากผู้ประกอบการอุตสาหกรรมต่างๆ ทั้งลูกค้าเก่าและใหม่
  ติดต่อสอบถามข้อมูลต่างๆ รวมถึงสิทธิประโยชน์ด้านภาษีที่นักลงทุนจะได้รับ
  และปัจจุบันบริษัทสามารถขายที่ดินในโครงการเขตปลอดอากรให้กับนักลงทุนได้แล้วจำนวน 4 ราย
  และมีแนวโน้มที่จะสามารถตกลงทำสัญญาขายที่ดินให้กับลูกค้ารายอื่นๆ ได้อีกในอนาคตอันใกล้นี้
  นอกจากนี้ ในปี 2547 ที่ผ่านมา
  บริษัทฯยังได้ทำพิธีเปิดการขายโครงการเขตส่งเสริมอุตสาหกรรมนวนคร(นครราชสีมา)
  ซึ่งทำให้มีนักลงทุนที่สนใจติดต่อสอบถามเข้ามา และอยู่ระหว่างการเจรจาเป็นจำนวนมาก
  โดยคาดว่าจะมีลูกค้าตกลงเซ็นสัญญาซื้อขายในปี 2548 จำนวนหนึ่ง

4.  แนวโน้มของอุตสาหกรรมในอนาคต

  สำหรับแนวโน้มธุรกิจนิคมอุตสาหกรรมในปี 2548 นั้น ปัจจัยผลกระทบจากปี 2547
  ยังมีผลต่อเนื่องมายังปี 2548 อย่างไรก็ตาม ที่ปรึกษาผู้อำนวยการสำนักงานเศรษฐกิจการคลัง
  (นายเอกนิติ นิติทัณฑ์ประภาศ) แสดงความเห็นถึงแนวโน้มเศรษฐกิจไทยว่า ปี 2548
  เศรษฐกิจจะเติบโตในอัตราเป้าหมายไม่ต่ำกว่า 6% แม้ผลกระทบจากราคาน้ำมัน
  ความผันผวนจากอัตราแลกเปลี่ยน และคาดว่าดุลการค้าปีนี้ติดลบถึง 1,600
  ล้านดอลลาร์สหรัฐฯก็ตาม เนื่องจากมีนโยบายผลักดันโครงการสาธารณูปโภคขนาดใหญ่มูลค่ากว่า
  300,000 ล้านบาท

  ประมาณการดัชนีชี้เศรษฐกิจไทย

  หน่วย : อัตราการขยายตัวเมื่อเทียบกับปีก่อนหน้า (%) เว้นระบุ

  ------------------------------------- ----------- ----------- -----------
                                        ปี 2546      ปี 2547*     ปี 2548*

  การบริโภคของภาคเอกชน                   6.3         5.7         4.0

  การลงทุน                               11.7        15.5        12.5

  ดุลบัญชีเดินสะพัด (ล้านดอลลาร์สหรัฐ)          7,975       7,289       4,101

  %ดุลบัญชีเดินสะพัดต่อ GDP                   5.6         4.2         4.2

  อัตราเงินเฟ้อทั่วไปเฉลี่ย                    1.8         2.7         3.0

  ค่าเงินบาทเฉลี่ย (บาทต่อดอลลาร์สหรัฐฯ)       41.5        40.2        38.5
  ------------------------------------- ----------- ----------- -----------

  ที่มา : บริษัท ศูนย์วิจัยกสิกรไทย จำกัด

  * ตัวเลขประมาณการซึ่งปรับปรุงใหม่ในเดือนธันวาคม 2547

  โดยในปีนี้เศรษฐกิจไทยจะอาศัยภาคการส่งออกเพียงอย่างเดียวคงไม่ได้
  เนื่องจากภาคการส่งออกโดยรวมได้รับผลกระทบจากราคาน้ำมันในตลาดโลก
  ความผันผวนจากอัตราแลกเปลี่ยนและการชะลอตัวลงของภาวะเศรษฐกิจโลกและอีกหลายปัจจัย
  ดังนั้น ในปีนี้ภาคการส่งออกจึงไม่ใช่ตัวจักรสำคัญที่จะดันให้เศรษฐกิจโตตามเป้าหมายที่ตั้งไว้
  แต่น่าจะอยู่ที่ภาคการลงทุนของภาครัฐในโครงการขนาดใหญ่
  ส่วนแนวโน้มการลงทุนภาคเอกชนในปี 2548 คาดว่ายังขยายตัว โดยศูนย์วิจัยกสิกรไทย
  คาดว่าการลงทุนภาคเอกชนจะมีมูลค่าประมาณ 1.4 ล้านล้านบาท เพิ่มขึ้นจาก 1.2
  ล้านล้านบาทในปี 2547 มีอัตราการขยายตัว ณ ราคาปีฐานที่ร้อยละ 12.5
  ชะลอลงเมื่อเทียบกับปี 2547 ที่คาดว่าขยายตัวประมาณร้อยละ 15.5
  อุตสาหกรรมที่มีแนวโน้มการลงทุนสูงในช่วงปี 2548 ได้แก่ อุตสาหกรรมยานยนต์และส่วนประกอบ
  อุตสาหกรรมอิเล็กทรอนิกส์ ธุรกิจด้านพลังงาน อุตสาหกรรมเหล็ก และปิโตรเคมี
  ส่วนธุรกิจบริการเป็นสาขาที่มีแนวโน้มการลงทุนดีอย่างต่อเนื่อง
  สำหรับอุตสาหกรรมแปรรูปผลิตผลการเกษตรซึ่งเป็นหนึ่งในอุตสาหกรรมยุทธศาสตร์ที่สำคัญของประเทศอันมีเป้าหมายสร้างมูลค่าเพิ่มจากผลผลิตจากการเกษตรก็เป็นสาขาที่มีการลงทุนเพิ่มขึ้นเช่นกัน

  ขณะที่สำนักงานคณะกรรมการส่งเสริมการลงทุน หรือบีโอไอ คาดว่าการลงทุนในปี 2548
  ไม่น่าจะชะลอตัวลง โดยจะมีการขยายตัวด้านการลงทุนอยู่ในระดับร้อยละ 25 – 30
  เมื่อเทียบกับปีก่อน และคาดว่าตัวเลขขอรับการส่งเสริมการลงทุนจะต้องพุ่งถึง 6 แสนล้านบาท
  หรือเพิ่มขึ้น 2 เท่า โดยบีโอไอได้วางแผนการชักจูงการลงทุนจากต่างประเทศเพิ่มขึ้น
  ในกลุ่มอุตสาหกรรมยานยนต์ ชิ้นส่วนยานยนต์ แม่พิมพ์และชิ้นส่วนโลหะ
  ชิ้นส่วนเครื่องใช้ไฟฟ้าและอิเล็กทรอนิกส์ และอุตสาหกรรมอาหาร
  โดยวางแผนการนำนักธุรกิจไทยไปศึกษาโอกาสและลู่ทางการลงทุนในประเทศต่างๆ เช่น
  ประเทศจีน อินเดีย เยอรมนี ญี่ปุ่น และประเทศเพื่อนบ้านให้มากยิ่งขึ้น
  ทางด้านการนิคมอุตสาหกรรมแห่งประเทศไทย (กนอ.)
  คาดการณ์การลงทุนในนิคมอุตสาหกรรมในปี 2548 ว่าจะยังมีการขยายตัวอย่างต่อเนื่อง
  โดยจะมีเอกชนขอจัดตั้งนิคมแห่งใหม่และขยายในพื้นที่เดิม
  และประเมินว่าการลงทุนในอนาคตจะไม่ต่ำกว่า 1 แสนล้านบาท
  อุตสาหกรรมเป้าหมายที่น่าสนใจยังเป็นยานยนต์ และอาหารแปรรูป โดยทาง กนอ.
  เองจะปรับการทำงานเชิงรุกในทุกๆด้าน ช่วยส่งเสริมและบริการอำนวยความสะดวก
  เพื่อสร้างความเข้มแข็งให้กับผู้ประกอบการที่จะเข้ามาลงทุน รวมทั้ง
  กระจายบทบาทให้ภาคเอกชนเข้ามาร่วมดำเนินการกับ กนอ.มากขึ้น

  จากตัวเลขทางเศรษฐกิจ และการลงทุน รวมทั้งนโยบายต่างๆของภาครัฐบาลดังกล่าวข้างต้น
  จะเป็นส่วนช่วยสร้างความเชื่อมั่นต่อเศรษฐกิจไทยแก่นักลงทุนในประเทศและต่างประเทศ
  และผลักดันให้การลงทุนในธุรกิจนิคมอุตสาหกรรมเติบโตอย่างต่อเนื่อง แต่อย่างไรก็ตาม
  ความเสี่ยงของธุรกิจนิคมอุตสาหกรรมยังคงมีอยู่
  เนื่องจากเป็นธุรกิจที่ใช้เงินลงทุนสูงและใช้เวลาในการพัฒนาโครงการค่อนข้างนาน
  อีกทั้งยังมีพื้นที่ว่างคงเหลืออยู่ในตลาดพอสมควร
  ทั้งพื้นที่ที่อยู่ระหว่างการพัฒนาและจะเข้าสู่ตลาดในอนาคตซึ่งอาจจะทำให้การแข่งขันในธุรกิจนิคมอุตสาหกรรมรุนแรงมากยิ่งขึ้น

3.3 การจัดหาผลิตภัณฑ์และบริการ

  ก) การจัดหาพื้นที่โครงการ

โครงการเขตส่งเสริมอุตสาหกรรมนวนคร (ปทุมธานี)

  บริษัทได้จัดซื้อที่ดินไว้เมื่อเริ่มก่อตั้งบริษัทประมาณ 5,000 ไร่
  และได้ขยายพื้นที่โดยรอบโครงการเรื่อยมา
  โดยคำนึงถึงราคาที่ดินเป็นสำคัญเพื่อนำมาพัฒนาโครงการและมีราคาจำหน่ายที่สามารถแข่งขันได้
  ปัจจุบันบริษัทมีพื้นที่โครงการทั้งสิ้นประมาณ 6,135 ไร่
  ภายในโครงการบริษัทได้จัดเตรียมระบบสาธารณูปโภคไว้อย่างเพียงพอแล้ว
  ดังนั้นการขยายพื้นที่พัฒนาจึงไม่ต้องวางระบบสาธารณูปโภคใหม่
  เพียงแต่ขยายพื้นที่เพิ่มเติมตามปริมาณความต้องการของลูกค้าเท่านั้น
  ซึ่งปัจจุบันโครงการเขตส่งเสริมอุตสาหกรรมนวนครมีพื้นที่ขายคงเหลือทั้งสิ้นประมาณ 1,024 ไร่

โครงการเขตส่งเสริมอุตสาหกรรมนวนคร (โคราช)

  บริษัทได้จัดซื้อที่ดินในพื้นที่จังหวัดนครราชสีมาจำนวนประมาณ 1,692 ไร่
  ไว้สำหรับรองรับการพัฒนาโครงการเขตส่งเสริมอุตสาหกรรมนวนคร (โคราช)
  ซึ่งเป็นโครงการเขตส่งเสริมอุตสาหกรรมแห่งใหม่ของบริษัท โดยก่อนการจัดซื้อที่ดินดังกล่าว
  บริษัทได้ว่าจ้างให้คณะพาณิชย์และการบัญชี
  จุฬาลงกรณ์มหาวิทยาลัยศึกษาความเป็นไปได้เบื้องต้นในการดำเนินโครงการว่ามีความคุ้มค่าต่อการลงทุนก่อนตัดสินใจจัดซื้อที่ดินดังกล่าว
  สำหรับราคาที่ใช้ในการตัดสินใจจัดซื้อ
  บริษัทจะเปรียบเทียบกับราคาประเมินของภาครัฐและบริษัทประเมินราคา
  รวมทั้งราคาตลาดว่ามีความเหมาะสมและเป็นราคาที่เมื่อนำมาพัฒนาโครงการแล้วสามารถจำหน่ายในราคาที่แข่งขันได้

  ข) ผลกระทบต่อสิ่งแวดล้อม

  บริษัทได้ปฏิบัติตามกฎระเบียบและกฎหมายของหน่วยงานที่เกี่ยวข้องกับสิ่งแวดล้อมทุกประการ เช่น
  ระบบบำบัดน้ำเสียของบริษัทจะอยู่ภายใต้การตรวจสอบของกรมโรงงาน
  และสำนักงานอุตสาหกรรมจังหวัด
  ในส่วนของคุณภาพน้ำที่ผ่านการบำบัดและระบายออกนอกโครงการจะอยู่ภายใต้การดูแลและตรวจสอบของกรมควบคุมมลพิษ
  และกรมชลประทาน ซึ่งในระยะที่ผ่านมา
  เขตส่งเสริมอุตสาหกรรมนวนครได้ปฏิบัติและแก้ไขให้เป็นไปตามกฎระเบียบของหน่วยงานนั้นๆ
  มาโดยตลอด นอกจากนี้ บริษัทได้พัฒนาระบบบำบัดน้ำเสียให้ทันสมัยและมีประสิทธิภาพสูง
  ซึ่งได้ผ่านการรับรองจากหน่วยงานของภาครัฐและเอกชนว่าระบบการบำบัดน้ำเสียของบริษัทเป็นระบบที่มีมาตรฐานและไม่มีผลกระทบต่อสิ่งแวดล้อมแต่อย่างใด
  โดยบริษัทมีค่าใช้จ่ายเกี่ยวกับการบำบัดน้ำเสีย ตั้งแต่ปี 2544-2547 เท่ากับ 16.58, 22.87,
  21.02 และ 9.11 ล้านบาท ตามลำดับ ส่วนในด้านมลพิษทางอากาศภายในโครงการนั้นไม่มี
  เนื่องจากโรงงานที่ตั้งอยู่ภายในเขตส่งเสริมอุตสาหกรรมนวนครเป็นโรงงานขนาดกลางและเล็กซึ่งส่วนใหญ่ประกอบอุตสาหกรรมเบาจึงไม่มีกระบวนการผลิตที่ส่งผลกระทบต่อสิ่งแวดล้อมทางด้านอากาศ
  นอกจากนี้ บริษัทยังได้จัดให้มีพื้นที่สีเขียวเพื่อดูดซับมลพิษทางอากาศอีกด้วย

3.4 ที่ดินที่ลงนามในสัญญาซื้อขายแล้วแต่ยังไม่ได้โอน 

  ที่ดินที่ลงนามในสัญญาซื้อขายแล้ว ณ วันที่ 31 ธันวาคม 2547 แต่ยังไม่ได้โอนของบริษัท นวนคร
  จำกัด (มหาชน) มีดังนี้

+------------------------------------+-----------------+--------------+
| ชื่อบริษัทลูกค้า                         | มูลค่า            | กำหนดการโ    |
|                                    | งานที่ยังไม่ได้ส่งมอบ | อนกรรมสิทธิ์ที่ดิน |
|                                    |                 |              |
|                                    | (ล้านบาท)        |              |
+------------------------------------+-----------------+--------------+
| 1. บริษัท ทอสเท็ม ไทย จำกัด            | 102.59          | มีนาคม 2548   |
+------------------------------------+-----------------+--------------+
| 2. บริษัท ยูเนี่ยน พรีซิชั่น เอ็นจิเนียริ่ง จำกัด | 12.77           | ธันวาคม 2548  |
+------------------------------------+-----------------+--------------+
| 3. บริษัท นีน่า อุตสาหกรรม จำกัด         | 16.64           | เมษายน 2548  |
+------------------------------------+-----------------+--------------+
| 4. บริษัท ไทคอน อินดัสเทรียล คอนเน็กชั่น   | 121.91          | ธันวาคม 2548  |
| จำกัด (เฟส 2/2)                     |                 |              |
+------------------------------------+-----------------+--------------+
| 5. บริษัท เอทีเอส โลจิสติคส์ จำกัด        | 13.66           | มิถุนายน 2548  |
+------------------------------------+-----------------+--------------+
| รวม                                | 267.57          |              |
+------------------------------------+-----------------+--------------+